
JRokkerova". 


Ei ættesogu fraa Telemarki. 


Gjenomarbeidt og umvølt 
av 


TOV FLATIN. 


Med bilæte og ei livsskildring av bokskrivaren 
ved 


ANTON AURE. 


* Skien. 
Utgjeve av L.I. ,Norig* 
1917. 





Kjetil A. Flatin 


Av Anton Aure 


Han var ikkje so svært mykje kjend 
utanfyre Telemarki, og det var. kanskje dei 
færraste telemarkingar au som gav noko 
større gaum paa arbeidet hans. Og likevel 
- gjorde han eit samlararbeid som vil hava 
stort verd, og som nok vil verta paaskyna 
i framtidi. 

Difor kjendest det so saart for alle oss, 
som hadde lese segnsamlingarne hans og 
fylgt arbeidet hans med forvitne, daa me 
i fjor sumar frette at han ikkje var meir. 

Det var ein saknaddaude; for han 
aatte granskargivnad og den rette hug og 
trott som trengst til eit sovore samlararbeid. 
Diverre var ikkje livskaari soleis for honom 
at han fekk nytta heilt ut dei gaavor han 
hadde. 

Den lærdomen han trong laut han slita 
seg til paa eigi hand, og difor var han lenge 
ustød baade i forteljemaaten og jamvel i 
ortografien, Men han hadde eit godt byg- 

demaal aa byggja paa, og no saag det ut til 
han endeleg hadde vunne fram til ei klaar 
og god attergjeving av dei gamle sogur og 
segner — ein forteljemaate som var hans 
eigen. 

I den seinste tidi hadde han elles lagt 
seg mest etter ættegransking, og her kunde 
han visseleg gjort eit framifraa arbeid um 
ikkje dauden so braatt hadde rive honom 
burt. 

At han aatte ein sergivnad til sovore 
er ,Rokkerova* eit sers godt vitnemaal um. 
Denne ættesoga stend etter mi meining 
høgt. Traadarne er godt samantvinna og 
alt er lagt so klaart fram at du lærer aa 
kjenna desse folki utruleg vel, og alle dei 
smaa segner og hermor som er innflette gjer 
heile boki sers forvitneleg aa lesa. 

Og det var nok ikkje berre Roch-ætti 
han hadde granska. Broren, lærar Flatin, 
segjer at ,utan aa leggje nokon brorskap i 
det, trur eg, eg torer segja at kanskje ingen 
kjende so væl til dei gamle ættine i Tele- 
marki og serleg i Seljord som han". Men 
det meste av dette fekk han diverre ikkje 
tid til aa skriva upp. 

Livedagen vart for stutt, og einslungen 
var han, so det er ingi store hendingar aa 
fortelja. Han laut slita tungt for livemaaten 
og trongt og smaatt var det for honom, so 

det er underlegt at han fekk skriva so mykje 
som han gjorde. Men hugen dreiv, og han 
nøytte stunderne vel. 

Kjetil Aslakson Flatin vart fødd i 
i Seljord 11. juli 1881. Foreldri hadde ein 
liten gardpart paa Flatin. Fraa han var so 
stor at han kunde gjera noko gagn ior seg, 
var han burte hjaa framande og gjætte um 
sumaren, men um vetteren var han heime. 

I framslengsaari og utetter var det hans 
høgste draum aa verta lærar. Han gjekk 
eit par vetrar paa Telemarks folkehøgskule, 
og han vilde gjerne koma seg inn paa 
lærarskulen. Men pengespursmaalet la seg 
allstødt i vegen. Foreldri var fatige og han 
hadde ingen aa hjelpa seg. 

Baade i uppvokstren og sidan var han 
still av seg. Han lika seg best heime i den 
vesle stova i samrøde med far og mor, eller 
med bøkerne sine. Han lasmykje; men kjæra- 
ste lesnaden hans var soga. Og naar han 
las pløgde han djupt og grundigt. ,Hoved- 
strømninger" av Georg Brandes kunde han 
visst mest utanaat. 

Folkediktingi var han umframt glad i, 
so han tykte det var det hugnadsamaste 
han kunde lesa. Og til aa fortelja ei soga 
var han ein meister. 

Alt tidleg tok han au til aa skriva upp 
folkeminne. Smaasegner og stubbar som 

mor hans fortalde honom, skreiv han upp 
longe fyrrdhand gjekk for presten, og etter 
kvart som aari gjekk voks samlarhugen. 
Det var ikkje smaating alt det han fekk 
skrive upp;;men det gjekk traatt aa faa noko 
utgjeve av det. Folkeminnebøker er ikkje 
av dei som løner seg, maavita; for endaa 
er det ikkjegmange som bryr seg so mykje 
um desse skattarne at dei kauper sovorne 
bøker. 

I 1912 gjekk ,Trolldom og Tussar. 
Gamalt fraa; Telemark I" til utklipp i Skiens- 
bladet ,Telefylket". Det var ei bok paa 
177 sidor, og ho inneheldt ei mengd med 
forvitnelege segner. I fyrste bolken er det 
helst um trollkjerringar og andre som driv 
med svarte konster. Andre bolken fortel um 
tussar og huldrar. 

Boki syner oss so mykje av den gamle 
ovtrui millom folk, at ho er eit heilt lite 
kulturbilæte. I skrivemaaten er han ustød, 
og 50 kryr det reint av prentevillor. Men 
ein kan ikkje vente det betre naar ein riks- 
maalsbladstyrar skal lesa korrektur. 

Aaret etter byrja , Trolldom og Tussar. 
Gamalt fraa Telemark II" til utklipp i same 
bladet. 

Men det kom berre 32 sidor, daa bla- 
det ikkje heldt seg etter avtala. Manuskrip- 
tet var ferdugt. Det var elles tanken hans 

aa faa ut desse samlingarne i bok, men 
han fann ingen bokreidar som vaaga det. 

I 1918 sende han ut paa eigen kost- 
nad ,Gamle hermennar fraa Telemork*. 
(158 sidor). Det er som ein skynar sogor 
um telemarkingar som laag ute i krigen 
1808—14. Daa eg fekk den boki hadde 
eg aldri vore i Telemark og kjende ikkje 
noko til gardar og ætter der; men likevel 
lås ég- heile | boki med sfør føruimne. 
For denne bolt | eé&r at 080 fpensd 
med smaasegner um desse hermennerne og 
gode hermor etter deim, at ein med likso 
stor rett kan rekna ho for ei folkeminnebok 
som ei hermannssoga. 

Ein skulde iru at dette var ei bok som 
telemarkingar mannjamt vilde kaupa; men 
endaa Seljord sparebank gav honom 200 
kr. til utgjevingi, tapte han berre pengar paa 
boki. Mykje ligg enno uselt. 

Paa nyaaret 1916 tok ,Norig* til med 
eit utklippsbok ,,Folk fraa gamle dagar" av 
Kjetil A. Flatin. Men det vart stogg daa 
han døydde, so det kom berre 44 sidor. 
Det er mest um gamle ætter fraa Telemarki. 
Broren Tov Flatin vil no stella noko med 
denne samlingi og skipa allting betre til, 
og daa lyt ein freista faa det ut i bok. 

Elles er det fleire samlingar etter 
honom som aldri hev vore prenta, og mykje 

av det vil ha sitt sitt store verd, kanskje 
aller mest for Seljord-soga. Kjetil var med 
i den nemndi som heradstyre hadde valt 
til aa skriva bygdesoga for Seljord. 


Dei tri seinste aari hadde han eit lite 
stipendium av universitetet til aa granska 
gamle Telemarksætter. Men det siste sti- 
pendiet fekk han ikkje nytta. 

Han skreiv ogso ymse dikt som var 
prenta i Skiensbladi i aari fraa 1900 og 
utetter. 


I 1909 vart han gift med Dordi Hall- 
vardsdotter Aadalen i Seljord. Dei hadde 
4 born. 


Aaret fyrr han døydde vart han fast 
tilsett som lærar i Seljord. Han hadde elles 
mange aar vore vikar av og til i dei verste 
avkrokarne i bygdi. Kanhenda dei tronge 
kaar og det tunge slitet hev hjelpt til aa 
brjota honom ned so sjukdomen (tæring) 
tok reint yverhand. Han døydde 16. juni 1916, 


Han kunde vera braa og hardlynd 
naar han møtte motburd; men elles var han 
hjartegod og heimkjær som faa. Han heldt 
fast paa sine meininger og var trufast mot 
sine ideal. All sin dag var han maalmann 
og vinstremann. 

For nokre aar sidan baud socialistarne 
honom eit rom i Seljord heradstyre um han 


— VII — 


vilde gange med deim; men nei, han var 
vinstremann. 

Det djupaste draget i hugen hans var 
religiøst. I gjenom alt kav og all strid skein 
ei barnetrygg tru paa at Gud lagar alt til 
det beste. Daa han laag sjuk skreiv han: 


Naar Gud vil med oss vera, 
daa lagast alt so væl, 

og han vil umsut bera 

for likam og for sjæl. 

Aa hjelp meg Gud aa liva 
kvar dag i tru paa deg 

og aldri fraa deg sviva 

og vingla paa min veg! 


Ein takk til deg eg sende vi 

i denne stille stond; 

du hjelpte meg i livsens strid 
naar verdi her var vond. 

Mi arme bøn du høyrde siødt, 
naar hjelpelaus eg stod, 

og laga alt so godt, so godt, 

og gav meg hjartero. 

Christian Christopher Roch. 


Han var fødd 1631 og sett til skrivar 
i Telemarki (austanfj.) 1662; men vart tekin 
i so mange grove lovbrot, at han i 1683 
vart fraadømd embætte. Etter det livde han 
endaa i 25 aar og budde daa paa Øvland i 
Selgjord. 

Roch vart gift med Ædel (Adele) Ty- 
kjesdotter i 1664. Sacharias Schanke vigde 
dei; han fekk & riksd., I mark og 15 skill. 
I offer. 

Roch var ein utgrunna kranglefant, 
som stødt dreiv med plundringar og ugreide 
sakir, helst um gardar og pantebrev. Av 
rike kaupmennar i Skien og Porsgrunn 
kaupte han pantebrev i gardar, og so var 
han ferdug med søksmaal og freista vrie til 
seg heile garden. Ofte hadde han lukka 
med seg; men det raaka, han tapa au. 
Stundom laante han no burt pengar sjølv 
med, naar han visste seg trygg og hadde 
von um aa faa kloi i heile garden med 
pantebreve, som han sjølv dikta slik, han 
fann fyre. Attaat okra han med sælingen, 
som laut laane, tvinga ”n til kaupe kyr eller 

gjeitar til tvihøge prisar, so pantebreve kom 
upp i det dubbelte, mot det mannen hadde 
trongi laant. 

Daa han var skrivar, gjorde han mykje 
svik i. skrifti og ellest. Den 5 detenper 
1668 er han paa Øvre Klomset og held 
skifte etter Sondre Tovson. Han hadde 
vori gift tvo vendur; andre kona hans heitte 
Guro. Sondre hadde tri 'sønir; Endre 
(Klomset), Svein (Aase) og Tov (Sandland), 
og tvo døttrar: Aslaug og Asgeir. Han aatte 
daa Klomset (3 tnr.) og Sandland (1 tnr. 
(34), mæle). Det vart mange :sakir og 
plundringar etter dette skifte. Roch vilde 
sjølv faa tak i garden, og det lukkast ”n au 
tilslutt etter mange skarvetak og revastrik. 

1675 skreiv Roch eit pantebrev paa 
Endre Sondreson Klomset. Sumen var paa 
89 riksd. og skrivaren skulde hava pant i 
I tn., I mæle og I settung i Klomset. Detta 
skuldbreve kom han fram med i retten ei 
tid etter og kravde denna luten av garden 
til sin lovlege eigedom. Det var dagsett 27. 
septbr. nemnde aar og underskrivi av Endre 
sjølv og eit vitne heitte Peder Powelsen og 
so var det nokre voksklattar under. Endre 
sa fraa paa tinge, at han aldri hadde laant 
pengar av Roch og visste ikkje eit grand 
um pantebreve, det var berre uppspinn og 
fantetak av han alt samån. Ikkje kunde 

Endre skrive namne sitt, sa han sjølv, og 
det vitna folk paa tinge au. Vitne, Peder 
Powelsen, var eit uppdikta namn, som ingin 
kjende. Heile dokumente var soleis faiskt. 
Roch plundra lengi med dette, men laut 
gjeva seg til slutt. 

Jon Sommer vart skrivar i Aust-Tele- 
marki etter Roch. Men det ser ut til, han 
hev likna paa formannen sin, for han au 
.vart fraadømd embætte og budde etter den 
tid nokre aar i Selgjord og fekk stundom 
lov til vera prokurator og føre sakir.*) Han 
var paa Nordgarden eit bil og ei tid paa 
Klomset. 

Ettermannen av Sommer heitte Hans 
Morland. Han au vart avsett og budde paa 
Klomset. 

Det ser va il at kne 1705 er alle 
desse tri skrivarane — Roch, Sommer og 
Morland — i Selgjord og er framme paa 
tinge med sakir og plundringar, stundom 
seg imillom, men tidast med bøndane. Øvre 
Klomset hev dei havt kløane i alle tri, og 
helst med odelservingane, til dei vart reint 
utarma. 

Svein Sondreson Klomset lyt selja 


*) Paa tinge paa Djuve i Selgjord 2. april 1696 let 
skrivaren, Hans Jespersen, Sommer føre ei sak 
for Aasebøndane. 

halvdeilen sin i Klomset (17, tn.) til Som- 


mer for 90 riksd. Endre, bror hans, aatte 
hi helvti i garden. Men so hadde Roch 
fengi lura til seg tvo pantebrev, som kvilte 
paa luten av Endre, eitt til ein Tidemann 
paa 30 riksd. og eitt til president Bernholt 
paa 50 riksd. ogiso attaat det falske skuld- 
breve, som fyrr er nemnt, paa 89 riksd. 
Daa Endre døde, var Sommer eigar av den 
eine og Roch av den andre helvti i Klomset. 

Men det ser ut til, at Morland au vil 
ha noko segja i garden. Paa tinge 1705 
skreiv han full ,adkomst til godset" og vil 
ikkje lenger nøgje seg med ,dicheues og 
snack". Han hadde pløygt aakeren paa 
Klomset 30. april 1705, sa han. 

Svein Sondreson Klomset, som hadde 
selt gardeluten sin til Sommer, budde paa 
Aase i Brunkeberg. Han hadde laant 53 
riksd. av Roch og sea 5, og attaat hadde 
han kaupt 4 kyr og 6 gjeitar*) av 'n. For 
dette hadde han gjevi pant i Aase. So hadde 
Roch kaupt eit pantebrev i Aase paa 80 
riksd, av, ein Phillip  Pouly. > Denne 
panten hadde endaa Tormod Kolltveit i 
Brunkeberg siti so etter og vilde fengi tak 


*) Kona til Svein vitnar, at ho henta 2 kyr og 4 
gjeitar paa Nordgarden hjaa Roch 3. novbr. 1667; 
skrivaren budde der daa. | 

i, segjer Roch i retten, for han vilde driva 
Svein fraa garden, forsegnar han. 

No freistar Roch aa faa til seg Aase 
au; men daa det ikkje gjeng, er han so 
naadug, at han let Sondre, son til Svein, 
bu paa garden, naar han lovar innan ei viss 
tid aa bitala ,sin faders gjæld og ikke bru- 
ger skogen til upligt*. 

Det ser ut til, at Aase-bøndane Svein 
og Sondre hev greidt skuldi si til Roch. 
Og ikkje berre det, men tek att Klomset, 
odelsgarden sin, au av han. 1706 stemner 
Torgeir andre sonen til Svein Aase, Roch 
paa odel paa Øvre Klomset. Det vart sjølv- 
Sagt sak av, som gjeng i mange aar og kom 
heilt til overhofretten; men Torgeir vann, 
og ætti hans sit paa garden den dag i dag. 
Torgeir var gift med Ingebjørg Olsdotter. 
Dei hadde desse borni Tov, Svein, Jørunn 
og Torbjørg. Ved skifte etter'n i 1726 lj- 
ver kona. Heile Øvre Klomset vart daa 
verdset til 400 riksd. 

Bjørge i Selgjord hadde au Roch klø- 
ane i. Halvor Trondson sel i 1667 2? mæ- 
lir i garden til han. 

Futen Jørgen Schnell var verste uven, 
Roch hadde. Dei gjorde mange lovbrot i 
embætte baae tvo, og so sat dei um tak og 
klaga og førde einannan for retten, og det 

bae tvo." Um dette. &r de ane Fs: 
»Rokk spann so lengje paa Snella, at ”o 
gjekk sond, og Snella spann av Rokkjen*. 

Schnell budde paa ein gardelut ne- 
danfor Øvland, som heitte Eiuvstad, so han 
og skrivaren var grannar. 

Roch dreiv med sakir, so lenge han 
livde. Det allra verste ynskje, han hadde 
yvi uvenlne sine, var: ,Giv du maa bli 
stolt | 

Han døydde paa Øvland 23. januar 
1708, 77 aar gamall. Kona hans vart 63 
aar gamall og døydde aare fyrr. 

Ei fiellskor vestanfor Øvlandshusi hei- 
ter Rokkestiolen. Namne kjem av, at skri- 
varen sat der so ofte um sumarkveldane og 
s2ag utvvi den fagre Selgjordsdalen. 

Roca hadde mange bonn og er ætte- 
artil den mest vidgreina ætti i Selgjord, og 
ho vidar seg ut i mange andre Telebygdir 
au. Naar gamle skrivaren kom til kyrkja, 
so gjekk han altid fyre sjølv, stød og vyr- 
deleg, og so kona og bonni etter'n i ei 
rekkje, Daa sa folk, at Roch kom med 
rova si. Sea vart ætti hans altid kalla 
Rocherova. 

Bonni aat Roch var: Peter, fødd 
1665; Ingebjørg, f. 16667 Tykje, i. 1668; 
Kristoffer, f. 1670; Kristne 1671, Eh- 
sabet Sofia, f. 1672; Maren, å. 1675; Gjer- 

trud, f. 1677; Mattias, f. 1679; Hilleborg, 
f. 1685; tvo bonn til som døydde, med dei 
var smaa. 

Utanum egteskape hadde han 3 bonn, 
2 med Helga Aasmundsdotter og 1 med 
Maren Kristoffersdotter. 

Ingebjørg, eldste dotteri, var kaat 
og agalaus og fekk baan med major Chri- 
stopher Budde, men vart ikkje gift. 

Elisabet (Lisbet) vart gift med 
Anders Beyer. Dei vigde paa Øvland ny- 
aarsdagen 1699. Det vart halde storfint i 
den tidi aa vigje heime. 


Maren vart gift med Gregar As- 
bjønnson Loftsgarden i Selgjord. Dei hadde 
ei dotter, Ædel, som heitte etter bestemor 
SI. Gregar aatte Vestigard Aasheim og der 
budde dei. Fyrst paa" aa16 11719 er det 
skilte etter honom, daa er'n død. Daa var 
dotter deira berre 2 aar. Ved skifte vart 
garden (3 tnr.) verdsett 300 riksd. Bue 
ettern vart ialt verdsett til 441 riksd.; naar 
skuldi var fraatrekt, vart det att 381 riksd. 
Maren døydde 3 aar etter, umlag 47 aar ga- 
mall*). 


*) Naar Qvisling i Øvre Telemarkens historie i det 
17de aarhundrede (Skien 1906) fortel, at Gregar 
og Maren budde paa Aasen, og at dotter deira 
var 5 aar gl. daa faren døydde, so er dette feil. 


? 


De na 


Gjertrud vart 1704 gift med Sa- 
muel Morland. Han var skippar og budde 
i Risøyr. Ho vart enkje og døydde 1742. 

Mattias vart gift 1718 med Ambra 
Lind, einaste dotteri til presten Lars Lind i 
Hjartdal. Mattias liknma mykje paa far sin 
i huglynne, var ugreid og mangslungin og 
drakk mykje, men stillfarande og faamælt. 
Søren Bekkhus, bror til Ambra Lind, sa, 
daa ho vart gift med Mattias: 

»Ja, no har syster mi au fingji ein 
rokk, men ”n har inga snelle*). 

Mattias budde i Skien ei tid og dreiv 
med handel, men det gjekk snart galne 
vegen med ”n. So reiste han rundt i byg- 
dine og selde ulovleg kraamvare; men daa 
vart han tekin av øvrigheiti, og miste alt 
han aatte. Eit bil etter døydd ”n. Kona sat 
att i svarte armoi. Ho flutte uppatt til Hjart- 
dal, og der fekk ho seg ei liti stogu, som 
ho budde i sea. Livemaaten tende ho med 
aa binde fiskegaan og spinne. 

Tykje gjekk det so rart til med etter 
segni. Han vart braatt burte ein dag, og 
dei var kje raad faa spaake paa ”n att, endaa 
alt dei leita. Eitt aar hadde gjengi, og skri- 
var-folki hadde misst all von um aa sjaa 'n 


*) Sjaa meir um Lars Lind og bonni hans bl. a. i 
Rikard Berge: Norsk bondeliv i segn og sogu. 

meir. So var det veslejoleftan, daa kom det 
ei gamall finnekone til Øvland. Skrivarfruga 
gjekk aa gret og jamra seg for son sin. 

,Graat ikkje no, mor*, sa finnekona” 
»NO kjem son din snart. I morgo hev du 
nm her" savho: 

Det gjekk som finnekona sa. Seint 
um joleftan kom Tykje heim til Øvland. 
Han hadde hyra seg med ei skute og feri 
til sjøs og vori eit bil nedi Holland. Men 
han vart ikkje lengi heime; straks yvi jol 
strauk han att, og dei saag han aldri heime 
meir. 

Hilleborg, yngste dotteri til Roch, 
vart gift med lensmann Jørund Djuvei 
Seljord 1711. Ætti av dei er den øreini av 
Rokkerova, som hev breitt seg vidast utyvi i 
Selgjord og grannebygdine. Og um denne 
greini er det daa au, eg kjem til fortelja 
mest. her. 

Jørund Diuve var son til Gu n- 
lerk! Sveinungson Nordgarden 
(fødd 1655), som au var lensmann i Selgjord 
(umlag 1710—20). Etter honom vart son 
hans, Tor Nordgarden, lensmann i 8 
—9 aar; so Lavrans Gutormson 
Midbøen til umlag 1734: so Halvor 
Sørenson Loftsgarden: til 1737 og 
etter honom vart Jørund Djuve lensmann 
til sin døyande dag 1754. 

Jørund var av ei gamall god bondeætt. 
Han hadde tvo halvbrør au, Hans Øyi i 
Vraadalog Øystein Fjaagesund, som 
sea kom til Gjelstad i Brunkeberg og var 
far til den illgietne førund Gjelstad. 
Jørund Djuve var ein mykje rik mann 
og aatte mange gardar. Attaat Djuve var han 
eigar av Aasheim og Dalane i Selgjord, Rom- 
nes og Søve i Holla, Eikland og Svalastoga 


i Skafsaa og Heggtveit i Brunkeberg. 

Eingong var han uheppin. Han hadde 
gjengi god for ei kaupmanns-enkje i Skien, 
ho spila upp, og han fekk so stort eit iap, 
at han laut selja baade Søve og Romnes til 
aa løyse take. 

Paa Heggtveit kosta han upp ei gild 
stogu. Ho var tvihøg og paa gamail gjerd, 
med svalgongar og runde stolpar og mykje 
paakosta. Det var Trond Ramskeid, som 
var byggmeister. Til laga laasar og gongjønn 
og gjera anna smedarbeid hadde han ein 
tyskar, som heitte Weisfoss. Den gamle gil- 
de Hegetveit-stogo vart diverre nedrivi for 
nokre aar sea og umattbygd. 

Det ser ut til, at Jørund plundra mykje 
med sakir og søksmaal um gardar og stog- 
teigar liksom dei fleste rike gauvane paa 
den tidi. Um han no ikkje var rett so ram 
som frenden og namnen sin Jørund Øy- 
steinson Gjelstad, so hadde han daa 
noko mykje av same haatten. 

I 1740 byrja ei lang og vridut sak mil- 
lom desse tvo lJørundané. Ho varde vvi 

14 aar og gjekk heil til overhofretten og 
enda kje, fyrr etter Jørund Djuve var død. 
Det var deildelinune millom Gjelstad, Kjos, 
Kolltveit og Runningen paa den eine sida, 
eigedomane av Jørund Gjelstad, og so Hegg- 
tveit og Aase paa den andre. Paa Aase 
budde Maren, som var dotter til Jørund Dju- 
ve og gift med Steinar Aase. 

Eit innlegg i retten i denne saki fraa 
-Jørund Gjelstad luar so: 

,Åt Jørgen Giuve for 45 aar siden 
uden lov og dom fratog min moder Aslau 
Jelstad og børn 5 tylvter saugtømmer, som 
var aavirkede udi Kolltvedt gaards tilhøren- 
de skaug og fremkiørte til Vigdesiøevandet 
— om det var en sømlig gierning mod sin 
broders enke — lader jeg staa for sit værd, 
og maa sige Som ræffen om derøde hunde: 
,frender er frender verst". — — — , IT or- 
vil Kaasen forklared og, at han for 34 aar 
siden fremdrev for Østen Jelstad 6—T7 tylvter 
saugtømmer, som var hugne inden Jørgen 
Giuves nu paastefnte strækning, som han 
vild holde sig til, enskiønt han ved bedre 
— saa jeg frit tør sige, at ond begierlighed 
til Nabots vingaard og uretsindighed driver 
hannem til at forulempe sin broders enke 
oe 

Jørund Djuve var ein dugande lens- 


mann stor og sterk, og ein fæl age stod det 
av 'n. 


Melde fr Ak 


Amund Wille var prest i Selgjord 
i denna tidi, og son hans, Hans Wille, 
var student daa og laag nedi Kjøpenhamn 
paa skular; men um sumaren og i joli var 
han oftast heime att i Selgjord. Hans var 
ein kaat og villstyrin kropp i ungdomen og 
sparde ikkje vera med bygdeungdomen i leik 
og lag; han hadde mange av dei beste venine 
sine millom bøndane. Paa Heggtveit vanka 
han jamleg, naar han var heime att. Stundom 
kunde han vera der mange dagar i venda, 
og dei vilde segja, han var trulova med dot- 
teri der Hilleborg Gunleiksdotter, sonedotteri 
til Jørund Djuve. Det vart no kje noko av 
millom dei; men det er visst, at ho fekk 
mange brev fraa 'n, baade daa han laag i 
Kjøpenhamn og ellest. Dessa brevi var aa 
sjaa paa Heggtveit alt til seinare tid aa kalla, 
men no hev dei komi burt. 

Eingong i joli hadde Hans grunna ut, 
at han skulde gjera gamle lensmannen paa 
Djuve eit spikk, so han skulde faa ein hjar- 
tekvekk. Det var ein kveld seinst i helgi, 
at lensmannen var paa Øvland i jolegilde 
og var ventande paa heimvegen noko ut paa 
notti.. Detta visste Wille um, og so lura 
han seg avstad med ei fele og gjekk inn i 
kyrkja. Daa han saag Jørund koma køy- 
rande, so gnika haninn klædi og andlite og 
fela med fosfor, so det gneista og lyste av ”n. 

og so stelde han seg upp i altare til rive og 
spila, so det ljoma i kyrkja. Lensmannen 
høyrde felelaaten og stana hesten, gjekk so 
upp til kyrkja og kika inn gjenom dynni. 
Daa fekk han sjaa denna undarlege skapna- 
den stod spila, so det gneista fraa strengine 
og heile kroppen. Men Jørund tagde som 
ein mur, gjekk beint upp til altere, treiv han, 
som stod der, i nakken og stirde paa ”n. 
Han saag snart, kven det var, og vart du- 
geleg harm. 


,Åa, æ dæ du, som stend her. Du 
ville vell skræme meg, du; men naa skaa 
du fylgje meg heim te fa'-din, saa skaa me 
høyre, høtt han seie om, at du hev bøtte 
kjørkja aa meg til spøk aa spött!* sa han. 

Han vilde rivi seg laus og fara sin 
veg; men gamle lensmannen heldt godt det 
take, han hadde. Daa laut Wille til bøns 
og bad baade fint og lengi, fyrr han slapp. 
Han vilde nok ikkje for noko slag, at gamle 
far hans, prosten Wille, som var so aal- 
vorsam og streng, skulde faa mnjosn i detta. 


Ein sundag kom lensmannen ridande 
fraa kyrkja. Det var um sumaren, og daa 
han kom paa Klomsethaugen, so laag det 
ein full mann i vegen og gapte og sov. I 
det same vart Jørund vari ein orm, som 
rann inn kjeften hans. Daa slog 'n paa he- 

sten og reid * ni vilt flog att og fram etter 
mogane, so han mest sprengd ”n, og so att- 
ende til mannen. Daa stalla hesten, og Jø- 
rund vekte mannen og truga ”n til drikke 
av det. Han murra og baud vondt, men det 
muna ikkje. Daa han hadde teki nokre su- 
par, kom ormen rennande uppatt. Mannen 
hadde ingin ting skyna, fyrr ormen kom upp. 
Jørund fortalde, koss det hekk saman, og 
hin takka for, lensmannen hadde berga live 
hans. 

I Selgjords kyrkja heng ei ljoskrune 
til 6 ljos. Ho er av massing og er ei gaa- 
ve fraa Jørund Djuve til kyrkja. 

Jørund døydde sumaren 1754. Dei for- 
tel, han hadde vori paa Kongsbergmarkna- 
den um vetteren, og daa hadde han for moro 
skuld vori inne til ,Den vise fenta" og spurt, 
um han skulde bli enkjemann. 

,Enkjemann bli du snart", svara ho; 
men du rekk ikkje gifte deg att”. 

Frampaa vaarkanten same aare skulde 
Per, son deira, flytja til Aasheim og taka 
imot garden, og daa skulde det vera eit gildt 
lag paa Djuve. Dei hadde bryggja og baka 
og laga og stelt i lang tid. Men daa alt var 
ferdugt, vart Hilleborg sjuk. Ho stod i kjel- 
lartroppi og vilde henta upp øl. Daa fata 
det ho so braatt, at ho livde berre nokre 
faaldagar. Frampaa sumaren døydde Jørundau. 

Jørund og Hilleborg hadde 6 bonn: 
Gunleik, som fekk Heggtveit; Per, fekk 
Aasheim; Kristoffer, fekk Djuve; Ma- 
ren, vart gift med Steinar Aase i Brunke- 
bere og fekk Dalaneiarv; Kristian, vart 
gift ttl Gardvik; Jørunn, var gift med Ei- 
vind Lavranson Nes. 


Kristian vart gift med ei einben- 
dingsgjente paa Gardvik i Selgjord, som heit- 
fe Gro. 

Dei hadde 3 bonn: Bjønn (Øvland), 
Olav (Gardvik) og Æ del (Utgarden). 

Bjønn budde paa Øvland. Kona hans 
heitte Anne. Men so selde han denne 
garden sin til ein som heitte Aasaal, og som 


kosta upp so gilde hus der, millom anna eit 
stabbur, som stend enno. So kaupte han 
Uppebøen i Selgjord i staden, budde der eit 
lite bil, og so seide han det attau og kaupie 
att Fossheim i Bø: det var 4-tunns-gard. 
Men han treivst ikkje der heller, og so tok 
han att Øvland paa odel og budde der sea. 


Bjønn og Anne hadde desse bonni: 
Kristian (Øvland), gift med Aslaug, dot- 
ter til Olav Gardvik; Tarald (Mørkholt); 
Jørund (Berge); Aaste (Aasen), gift med 
Harald Sveinson Klomset; Gro (Lykka), 
gift med Tor Svøinson Grave. 

Tor Grave var bror til Lavrans 
Grave og var ein rik mann. Han var fysst 
gift med et gjente fraa Allmannkosi heitte 
Aase, som døydde so tvert. Ein pinsdag. daa 
folki kom att fraa kyrkja, fann dei ho død 
I sengi, og eit lite baan, dei hadde, laag 
saug bringa hennar. Dei hadde 4 bonn i alt. 

So gifta Tor seg att med Gro Lykka. 
Ho var eit uting i mange maatar og øyd- 
lagde Grave-medelen paa eit lite bil. Det 
var So mykje ervesylv paa Grave, gilde staup 
og konnur av sylv, syljurog malir og gamle 
kostsame dukar og tjell. Alt detta rende 
Gro rundt i bygdi med og bytte burt, stun- 
dom i brennvin og stundom i anna lapperi. 
Dei laut snart flytja fraa Grave og til Lyk- 
ka, som var plass under garden. Daa svalt 
dei mest ihel dei bonni, som Tor hadde et- 
ter fysste kona si; tvo av dei var gjentur, 
Liv (Hallen) og Lisbet (Kasin). Folk laut 
Seinstpaa taka bonni fraa dei, og daa var dei 
SO utsvelta og arme, at dei kunde ikkje njote 
annan mat enn graut og vatn i lang tid. 

Tor traska no ikring og trekste. Han 
var ein meister til fortelja gamle eventyr 
Og SOgur. 

Gro var jaalut og rar. Um sumaren 
hadde ho det so ansamt med aa skræme fug- 
lane or aakrane. Daa smelde ho med tvo 

fjølstubbar mot einannan, og stundom bruka 
ho treskorne au; detta kalla ho ,fjøla”. 
Folk hadde so moro av denna fjølingi hen- 
nar. Gutegapar og slikt fann seg fjølar og 
fløla" med, naar dei saag, Gro kom. Stun- 
dom, naar fuglane var reit rame i aakeren, 
So vilde ho faa Tor au med til ,fjøla* 

,Fjøla du ou Tor!" så ho: 

,Fjøla du, eg gjev fa'n fjøla eg!" sa 
Tor. 

Dei hadde ei dotter heitte Anne. 

,Rangjen gjer tusen daler", sa Gro — 
dei laut hugse, ho var av Rokkerova, mein- 
te ho. 

Ja, her er mange skjemtestubbar um 
Gro. Ho dreiv og spila so paa langleik au. 
Eingong skulde ho ha Eivind Jonslid til slaa 
for seg. Um detta er eia stubb: 


Vi du koma te Lykka aa slaa ein teig, 
saa Skaa du faa Anne aa alt dæ "0 eig. 
Aa naar Tor æ dou, aa naar Tor æ dou,, 
aa Gro te aa spela paa langleikjen ou. 


Saa ,fjøla" ho te Moen etter fem leivar brou 
aa dei bar ho heimatt i graastakkjen ou. 


Aa naa skaa daa Jonsli'n faa metta si ou: 
aa han treng dæ naa ou, aa han treng dæ naa ou, 


han ha site saa lergje paa vatn og brou. 

Tor døydde og Gro gifte seg att med 
Kjetil Glosior MNNT RT 
au ein stubb: 


Aa Kjetil han flutta te Lykka ihøst, 

aa Gro ho ha køpt'n fe tri merkar øst; 
aa Kjista ho ramla, aa blakkjen han drog, 
aa Kjetil han kjørd'o paa fillute sko. 


Ein vetter, det var so stor snjo, saag 
folki paa Moen til, at Gro og Kjetil velte 
seg uppaa snjofenane og ned dei bratte bak- 
kane fraa husi paa Lykka. 

y Flott va" dæ fe «jer hell koppar, som 
trilla utivi bakkæn fe dekkon ?" spurde dei 
Gro ettérpaa. 

,Hu, dæ va bare eg aa Kjaatil, som 
va ute aa helt moro dæ!" svara ho. 


Olav Gardvik, andre son til Kri- 
stian Gardvik, var ein raring og ikkje mykje 
klok. 

Eingong hadde han skrivi og sett upp 
ein huspostil, som han meinte var framifraa. 
So gjekk'n til presten med'n og vilde faa 
lovord og velsigning for arbeide sitt. Men 
daa presten laut segja, som sant var, at 
ikkje postilen hans var brukande, so svara 
Olav : 


*) Kjetil var bror til bilæthoggaren Olav Glosimot. 

»Eg ”enkte daa, han skulle vera hougjen- 
Paa g0' nok fe husmennar!" 

Han vilde vera so utifraa klok. 

Bin samar skein. alt Komevhurt før 
han. Daa han so skar paa detta skin- 
bygge, so tek han tvo konnband og heldt 
yvi seg og ropa: 

Herser du berra din, Here 

Olav var gift med er enkje heite 
Hæge, som var komi fraa Huvestad i 
Brunkeberg. Ho hadde ei dotter etter fys- 
ste mannen sin, og ho heitte Tone og vart 
gift med Kjetil Ytre Øvland i Selgjord. 
Tone var trulova med Tov To au, som var 
ein rik gauve. Daa ho bar gaavune heimatt 
tin, so vart'n harm og vilde ikkje sleppe 
ho so lett. Seinstpaa vart det so, at baade 
Kjetil og Tov skulde møtast med Tone paa 
ein gong, og so skulde ho velja ein av dei, 
og den, ho valde, han skulde ut med hundre 
dalar til den, som laut fire. Daa dei møt- 
test  segjer. Lone: 

aja, SAG gjev hondré dalar du daa 
Kjetil |" 

Dermed var det avgjort. Kjetil fekk 
gjenta, og Tov fekk hundre dalar. 

Kjetil og Tone hadde ei dottter, som 
heitte Anne og vart gift med Tor Tor- 
bjønnson Grave. | 

Olav Gardvik og Hæge hadde tri 

bonn: Kjetil (Gardvik), Æ del (To) og 
Aslaug (Øvland), som fyrr er nemnd. 


Kjetil vart sf med EE som  heitte 
Æegeleiv, dotter tl den øke | Knautn 
Strond og kona hans Asgjerd. Ægeleiv var 
eit fælt ting, laus av seg og grov paa mange 
vis. Kjetil, mannen hennar, døydde So tvert, 
og alle hadde misstanke um, at ho hadde 
drepi'n med gift. So gifte ho seg att med 
ein, som heitte Kristian Torvilson; han var 
av ei folkeferd, dei kalla Torvillane, og dei 
hadde eit klent ord paa seg. Kristian døydde 
au so snøgt, og folk meinte, Ægeleiv hadde 
gjort det av med honom au. Tridje gongen 
gifte ho seg med ein dei kalla Hassler, som 
hadde komi fraa Trollebotnen i Selgjord. 

Dei fortel, at Ægeleiv var so forfylgd 
av vonde magtir og skrymt ein kveld, ho 
reid yvi Jordebræine *). Det tok til ropa 
so fælt paa ho; men aldri ho saag det som 
likna livande. 

,Ægjelev! Ægjelev!" sa det, og fleire 
og fleire var det som ropa; tilslutt let det 
i Kvar buska. Hesten hennar kom kje av 
flekken, men stod som han var nagla fast. 
Der sat ho paa hesteryggen heile notti og 
og var mest vitskræmd. Daa det kvitna 


*) Der vegen gjeng fraa Brunkeberg kyrkje og 
framum Haugelid. 

for dagen, slutta fysst ropingi, og hesten 
kom laus. 

Kjetil Gardvik og Ægeleiv hadde 4 
bonn: Knut (Tussdjuv), Margit (Kivle), 
Ædel (Vefald) og Ingebjørg (ugift). 


Knut fekk Gardvik i arv og mange 
pengar attaat. Han vart gift med Ing e- 
bjøreg Sælid: dotter til Gisle. | Gisle 
var  sturtande rik. Mo fekk 10: fpåut 
i heimanfylgje og mange hestelass med klæde 
og mat og anna, og so attpaa 1000 dalar i 
arv. Det var gildt lag paa Gardvik, daa 
Knut og Ingebjørg hadde brudlaup. Det 
var skaallag, dei kalla, som varde i 8 
dagar. Dei hadde bryggja 7 tunnur malt 
til lage og brent 180 pottur brennvin og teki 
heim 120 pottur fransk brennvin fraa byen. 
Men han tapa ikkje paa det, fortalde Knut. 
Folk var so druse til ,leggje i skaali* ; det 
var dei som la 10 dalar. 

Knut var ein godfjaatting og tusul, 
som ikkje hadde det minste vit paa aa 
styre medelen sin. Dei, som sat um tak, 
kunde faa okre og handle med'n, som dei 
ville. Ingebjørg var au ei fatafille, som in- 
gin ting dugde til, berre øydde burt og vann- 
rok det, ho hadde um hendar. 

Det stod kje lengi paa, fyrr Knut var 


s9 gjeldbundin, at han laut reisa fraa Gard- 
yRokkerova* 3 

vik. Dei fortel no det au, at fysste gongen, 
dei var faraferduge fraa Gardvik, so reiste 
Ingebjørg til far sin og bad um aa faa sjaa 
skiftebreve og kvittingane paa arven sin. 
Gisle var godtruin og let ho faa papiri; 
men daa rende ho avstad med dei og brende 
dei upp, og so truga ho ut arven paa nytt, 
1000 dalar. Men det muna ikkje. Kring 
1832 var dei i so stor skuld til Sveinung 
K. Grave i Bø, at han tok garden, og Kje- 
til og Ingebjørg kom paa tiggjarstigen. Dei 
budde paa ein kavlitin plass ovanfyre Brø- 
løs i Selgjord heitte Tussdjuv til slutten. 
Det stod ein fæl strid paa Gardvik 
daa Knut skulde flytja fraa garden. Daa 
han hadde gravi upp jordepli om hausten, 
so vilde Sveinung Grave kanne seg dei og 
hadde sett ein dag, han 'vilde hente dei. 
Men daa hadde Knut vori um seg og tinga 
med seg 8 av dei beste kjempekarane uppi 
Selgjord. Dei skulde daa hjelp'n aa laste 
jordepli i praamar og ro dei upp til Sel- 
gjord og so banka upp bøheringane, um dei 
kom. Sammel Flathus og Tov Ringen, 
,Djuvlandgampen" dei kalla, var av Knut 
sine mennar. Dei rusta seg som til ein 
krig. Knut gjorde istand klubbur med lange 
skaft og spikernubbar i, hadde fulle skrep- 
pune av stein, og so stelde dei seg med 
smaa sneddelege knivsnubbur i sliri, um det 

*rongst. For dei fælde nok for, at Sveinung 
Grave heller ikkje kom eismall. Og det 
gjorde han ikkje heller. Han hadde tinga 
med seg nokre av dei beste kjempekarane 
i Øvre Bø. Millom dei var Briskelid- 
karane, Hønsbruane og fleire. 

Lengi fyrr det var ljost um morgonen 
rodde selgjordingane utyvi vatne med 8 store 
praamar og kom til Gardvik og fekk lasta 
alle praamane fulle med jordeple og konn. 
Bøheringane saag dei ikkje til. So rodde 
dei alt dei orka uppyvi att. Komne so 
langt, at dei trudde seg trygge, svinga dei 
attum ein odde og batt praamane, gjekk i 
land og slo seg ned attanfyre ein berg- 
Knaus, nørde varme paa og fekk seg mat, 
for dei var mest fastande, og mest utkøyrde 
var dei no. Men daa dei skulde avstad att, 
var praamane burte.  Bøheringane hadde 
Jura seg etter og tek def. «No var dei 
langt utpaa fjorden, og der stod dei i praa- 
mane og ropa hurra og fikta attende. Sel- 
gjordingane kunde inginting gjera, og Gra- 
ve'n fekk all maten. Men som lukka var, 
hadde Sammel Flathus rott praamen sin 
noko lenger upp i ei vik, so den hadde 
- ikkje bøheringane funni. Sammel fortalde 
ofte um detta; han kalla det =,Jordeple- 
krigen". 

Det vart sure dagar for Knut og In- 

gebjørg no. Arbeid var dei lite vande med, 
og dei svalt og leid gruveleg vondt. Knut 
var no ei fæl ufyse so aaletin, so han berga 
seg no vonom. — Han gjekk rota som ein 
hund paa kjøkendyngjune hjaa storfolki etter 
mat-rætur og aat dei, og grov uppatt kretur, 
som hadde sjølvdauda, og bruka til mat. 
Dei hadde ei kyr, etter dei kom til Tuss- 
djuv. Ho var god paa kjeften Ingebjørg. 
Det raaka, kyri hennar kom mnedpaa Ut- 
bøen, Klokkargarden, og naar ,Gamleklok- 
kar**) var meinsperrin og vond for det, 
so svara ho: 

,Di spør meg, naar eg kjem i utmann- 
bygdæn, om feite Knut klokkar æ i Sel- 
jor" naa au!” 

Ho tala jamleg um ungdomstidi si: 

,Daa eg va" heime sjaa far, ba eg 
Gud bevare meg ifraa aa eta blinde grout".**)- 

, Knut Gar'vik, rik gar'e-gut, roulett 
aa fin, mæ rou" halsklut, kom te far aa 
ville koupe smør aa s'jinn; men eg va' nok 
s'jinne, han køpte!" sa ho. 


Ædel, dotter til Olav Gardvik, vart 
gift med Andres To. Han var mykje 
rik, og ætti hans hadde sitji paa To i fleire 
hundre aar attende. 


*) Knut Tovson. 
**) Graut utan smørauga i. 

Bonni til Ædet og Andres var: Tov 
(To), Gunleik (Gardvik), Olav (Fjos- 
tuft, Mari (Sinnesodden) og Kristian. 


Tov fekk To i arv og budde der. 
Han var gift med Ægeleiv, dotter til 
Steinar Runningen i Selgjord.*) To var 
mykje til gard i den tid. Dei sat med 15 
mjølkenaut der, og byggaakeren vart haldin 
for den gildaste i bygdi — det heittest, at 
matjordi var 3 alnir djup. 

Tov var storlaaten med det, gauvra og 
skrytte og vilde vera slik hauk. Hesten 
sin stulla han og stelde godt med, og han 
var stødt so feit og fin. Naar han so var 
ute køyrde, so kytte han daa: ,Eg æ mann, 
«eg, som kokar tukkje fe Jalken!" 

Han var so urimeleg god til arbeid 
den Tov'n, naar han kom paa det. Dei 
fortel, han trekste og turka og möl ei tunne * 
konn paa ein dag. 

Ein joledag køyrde han yvi Selgjords- 
vatne paa tunnisen, som berre hadde legi 
ei nott. Folk stod og saag paa, koss isen 
selg og gav seg, so det vart ein dal etter, 
der han hadde fari; men han traavkøyrde 
og kom væl fram. 


*) Steinar var bror til visediktaren Andres G. Mein- 
stad i Brunkeberg. Sjaa R. Berge: Andres 
Meinstad og Andres Strømstad. 

Ægeleiv, kona hans, hadde ille ord 
paa seg og var paa so mange mollur. I 
den tidi (kring 1830) var det vanlegast, at 
,utmennane"*) för upp Mannheimsstrondi 
med buferdine sine um vaaren og utatt der 
um hausten. So hadde dei traair paa Dal- 
stykke og Kasin. Daa var Ægeleiv ned i 
driftine og sat um tak og stal saudir. Ein 
gutunge, som var hjaa dei, skulde eingong 
vera med aa jaga. Daa dei för heimatt 
med saudine, ho hadde stoli, so truga ho 
og skræmde paa ungen, at han inginting 
maatte fortelja. 

,Kom ihug hott Sant Povel seie, farr |* 
sa ho. 

Med tenarar og arbeidsfolk var ho. 
stygg, svelte og pinde dei med noko raskeri 
til mat, som ikkje likna noko, noslespad og 
beinspad og gjorde stundom paa med litt 
lette-mjøl. Detta skulde daa folki supe og 
var det einaste, dei fekk til maals ofte. 

Det var mykje mat paa To; men den. 
drog ho avgarde og selde og bytte burt, so: 
ikkje Tov visste noko, og so skulda ho paa 
grannane daa, at dei hadde stoli av ho. 

Naar Tov var full og vond, so var 
det ikkje sjeldan, han tok ein kubbestol og: 
hivde etter Ægeleiv uti kammerse, tvert 


*) Utmennar er her folk fraa Bø og Nes. 

igjenom dynni so speglane flaug — og daa 
var det kje fint, det han kalla ho. 


Olav, andre son til Andres To, ervde 
Fjostuft og budde der. Han var ugift, men 
vart skuida for ein unge med ei gjente fraa 
Geirsand. Ungen den svor han ifraa seg, 
og til gjenta sa han: 

, Iru eg maatte sekkje paa dæ ”jupaste 
i Sel'jor'svatne, aa du maatte stande aa sjaa 
paa, dersom eg æ baanefaren !* 

Ei tid etter skulde Olav og gamle Hølgje 
Skare ro ei kvige fraa Odden og yvi vatne 
til Fjostuft. Komne noko utanfyre Geirsand, 
so rodde dei so nær land, at kviga tøygde 
seg etter nokre grasstraa, som lyste inni 
skortune, og so la ho til hoope i land og 
kvelvde praamen, so Olav og Hølgje kom 
under. Dei heldt seg uppe ei stund, Hølgje 
heldt seg i framstamnen og hin bak. Daa 
sa Olav: ,Du bli åa ber'ja du Høl'je, men 
ikkje eg!" 

Og so vart det. Daa det kom folk 
til, var han burte; men Hølgje fekk dei 
berge. Daa dei sokna etter ”n, var det so 
djupt, at dei maatte faa laane ei line av 
Bernholt i Skien, fyrr dei naadde botnen. 
Daa fann dei 'n paa 90 famnars djup. Dei 
meinte, han laag i ei bergklovu, kroken 
hadde fata ni skohelen. Daa dei fekk ”n 

upp, hadde ein stor aal ringa seg rundt hal- 
sen hans. Dei fortel det au, at gjenta fraa 
Geirsand stod i tune og saag paa, at Olav 
bleiv. 


Mari, dotter til Andres To, var gift 
med Svein Sinnesodden. Ho fekk 
800 dalar i arv fraa To og 3 kyr i heima- 
fylgje. Og Svein var rik gardegut, son til 
Hallvor Vindal (fødd 1766), og Hallvor var 
son til Kjetil Klomset (død 1776.) Svein 
aatte Vindal etter far sin, men det gjekk ut 
med ”'n, so han livde i svarte armodi halve 
sin alder.  Seinstpaa budde han paa Sinnes- 
odden, ein kavlitin filleplass inni nokre smaa 
bergskortur utmed Selgjordsvatne. Han var 
ein lur rev, full av fantetak. Daa han hadde 
Vindal, so var det ein vaar, det var slik 
förnaud. Daa gav 'n Tov Sønstveiten lov 
til aa rise i utkanten av Vindalsmarki burt- 
med Bekkjevasen, der han aldri kom sjølv. 
So passa han tak og tok med seg tvo vitne 
og kom yvi Tov, med han risæ i Vindals- 
marki, og tjuvkjende han og stemnde han 
til kommissjon. Tov var ein tusul og hadde 
ikkje vitne paa, at han hadde lov til aa 
rise, og so vart det rekna for tjuveri, og 
han torde ikkje anna enn forlike seg med 
Svein og ut med 300 dalar til 'n. Daa kre- 
turi var framfødde um vaaren, reiste Svein 

med kvar klauvi. Jonsokeftan koka dei 
gild feitegraut paa Vindal. Daa dei sat inn- 
med borde, segjer Svein: ,Eg ondras hott 
di et paa Sønstveiten ikvell, eg." 

Qg so krya han seg yvi det karstykke, 
han hadde gjort. 

Kona til Tov Sønstveiten heitte Tjod- 
vor. Dei var i god stelling og sat paa 
Sønstveiten all si tid — iengi etter Svein 
vart fant. 

Andres To hadde ikkje fengi kvitting 
for arven, han gav Mari dotter si, og so 
plundra Svein ut 800 dalar av ”n paa nytt 
lag. Lengi etter, daa Uvdal'n i Bø hadde 
kaupt To, truga han ut 25 dalar av honom 
au i odelspengar. 

Seinstpaa var Svein stemnar. Eingong 
kom Tov Ringen fraa byen med ein brenn- 
vinsdunk, som han etla seg til selja ut, og 
slo seg ned paa Svarvaren. Svein fekk na- 
sane i det og strauk beint til iensmann Grave 
og meld'n. Det var um kvelden. Lens- 
mannen tok med seg tvo mann og vilde ut 
aa fakke han. Men Svein hadde skunda 
seg fyri og skræmde ut 5 pottur brennvin 
av Tov, og so skulde han hjelp 'n, so lens- 
mannen ikkje fann ”n. Daa Tov hadde mælt 
til dei 5 pottune, so drassa dei dunken ned 
i ein praam, og Tov rodde utyvi vatne med 
den, og Svein strauk heimatt med brenn- 


vine sitt. Daa lensmannen kom, fann han 
ingin. 


Einaste dotteri til Kristian Garvik var 
Æ del, som vart gift med Hallvor Harald- 
son Utgarden i Selgjord (fødd 1666.) 

Um Utgardsætti hev eg fortalt mykje 
i , Gamle hermennar fraa Felemark", so eg 
skal berre nemne lite grand um ho her. 

Halvor hadde fyrr vori gift med I n- 
gebjørg, dotter til Gutorm Midbøen. Ho 
døydde paa baaneseng, og baane, ein litin gut, 
fylgde mor si i gravi. Hallvor syrgde hjar- 
teleg og dikta ein vise um dette, som var 
So rørande. Ingsbjørg Telnes kunde nokre 
ord av ho: 


Udi fulle aatte aar var du min festarpige, 
men ett aar er snart at sige, som du min 
hustru var. 


Ogsaa du, min lille søn, maatte heller ikke- 
leve. 

Herren har det vist beskrevet, hvor det med 
dig skulde gaa; 

du til graven maatte ile, hviler i din moders 
fang. 


Det var ei rar samansetjing i huglynne 
av Hallvor. Han kunne vera fælt raabarka 

og grov baade i ord og aatferd; men so 
kunde han vera so mild og god au. Han 
var liksom ein hovding i bygdi, og med 
jamnan var folk litte um aa koma i strid 
med 'n. Jamvæl presten Bruun vaaga sjel- 
dan aa tala imot Hallvor. Ein joledag kom 
han inn i kyrkja mykje drukkin og braaka 
og bar seg fælt, men presten vaaga kje 
vis n ut. Dei song nett den gamle jole- 
salma: ,Et lidet barn saa lystelig.* Daa 
dei hadde sungi sa presten: ,Aa, er du saa 
lystig i dag, Hallvor |* 

»Ja, de syng ,saa lystelig*, saa maa 
eg ou vera lystug aa gla'!" ropa Hallvor 
og rumpla reint gudstenesti. Men han slapp 
ifraa det utan ankemaal. 

Hallvor og Ædel hadde 4 bonn, 2 gu- 
tar, Svein og Jørn, og 2 gjentur, som 
baae heitte Gunhild. 


Svein var den eldste av gutane. 
Han budde paa Utgarden etter far sin, og 
var sit med Aase Øsiénan, dotter 11] 
Jørn. Svein var ein gruseleg stor og førjug 
kar og slaastkjempe av dei verste. Eingong 
var han i Vinje i eit jolelag paa ein gard 
og hadde berre tenestguten med seg. Det 
var mange kipne vinjesokningar med i lage, 
og med dei sat rundt eit langbord og drakk, 
Dyrja dei aa egle seg inn paa Svein og sa, 

at i Selgjord var det so fullt av tjuvar og 
kjeltringar. Berre ein letta paa ei buske, 
flaug det ein tvo-tri undan, sa dei. Svein 
tagde lengi; men so kviskra han til tenest- 
guten, at han skulde ut og sila paa hesten 
og spenne fyri og so sitja ferdug og vente 
til han kom Guten so gjorde. Daa det 
leid paa eit bil, reiste Svein seg upp og tok 
det tjukke tunge langborde med alt som paa 
det var baade mat og drykk, lyfte det upp 
og kvelvde det nedatt yvi vinjesokingane 
so dei fleste vart liggjande under. So sprang 
'n ut, slengde seg i sleden og køyrde av- 
garde. Dei andre gjorde etterlaup paa 'n, 
men han hadde ein skjot traavar denna 
gongen, so dei tok 'n kje att. 

Svein vart mykje gamell og livde etter 
dei fleste av bonni sine. Han hadde 6 sønir 
og ei dotter. Sønine hans var alle store og 
sterke, men vart ikkje gamle nokon av dei. 

Hallvor var eldst og fekk Utgar- 
den. Han var øift med Anne Sande i 
Bø, dotter til Gunnar og Gro. Ho hadde 
ei syster, Kari Skrabekk, og tvo brørar, 
Jorund Sanda og ein, dei kalla Hallvor 
»Dolk*, som för aa rök med noko handel 
og fanteri. Hallvör Utgarden var styrar av 
Konnmagasine i Selgjord og stod for ut- 
laane. Men han var eit godmenne, som 
laande ut og fekk ikkje innatt det, han 

skulde, so han sistpaa kom iso stort under- 
slæp, at han var paa aa gange fraa gard og 
grunn. Men han fekk daa forlik paa dei 
vilkaar, at han aarleg skulde bitala innatt 12 
tunnur bygg i magasine. Denna tyngsli laag 
til Utgarden i lang tid etterpaa; men skuldi 
vart daa bitala soleis. Detta hadde vori 
mest raadlaust aa greidt paa andre gardar i 
bygdi; men Utgarden var ein ovlæte god 
konngard i den tidi. 

Hallvor døydde 1835. Anne livde etter ”n. 
Ho var ei liti stubbe og so raudleitt og 
kvirv. 

Bonni deira var: Svein (Utgarden), 
Tor (Utgarden), Jørn (Eidsand) o. fl. 


Den eine Gunhild”i, dotter til Hall- 
vor Haraldson Utgarden, vart gift med S ø- 
Un Ytre Øvlandi Selgjord. Selgjord- 
kyrkje var privat eige i den tid, og Hallvor 
Utgarden aatte ho. Gunhild fekk kyrkja i 
ervelut. Inntekti av ho var 8 skilling i stol- 
pengar av kvar huslyd. Kvar grend hadde 
daa sine stolar. Men det var so vaalunt aa 
faa inn dessa skillingane og eit fælt stræv 
aa gange rundt i kvar garden aa krevja dei. 

Sørn Øvland var gift tri vendur. Tridje 
kona hans heitte Magrete, komi ovan- 
fraa Fjøllstogo. Han let Lavrans, son 
etter fysste kona si, faa Øvland, og sjølv 

kaupte han Fossheim i Bø og flutte dit. 
Magrete var liksom so storlaati ho. Eingong 
ho og Sørn var uppatt til Øvland aa lyd- 


dest, so spurde no folk, koss ho undest 
i Bø. 
,Åa jau, dæ æ nok ana te grei'ur aa 


sita paa Store-Fossheim aa sjaa utivi brei- 
bygdan, hell aa sita paa Øvland aa sjaa 


borti skurv-aasan!" hermer dei etter ho. 
Sørn hadde komi fraa Nes i Øvre 


Selgjord og var son til Eivind Lavransson. 
Attaat Lavrans, som budde paa Øvland og 
var gift med Ragnhild Sønstveiten 
(fødd 1758), dotter til Tov Sønstveiten, son 
til Andres Klomset, som var gift med Ragn- 
hild Kivle, dotter til Olav Gardvik, ,Mann- 
slagaren", hadde Sørn ein son til, som 
heitte Svein og budde i Huse paa Brø”- 
løs i Selgjord. Og so hadde han 3 døttrar: 
Barbro, gift med. Kjetil «Netéen Kjer 
sti, gift med Hallvor Berge, flutte sea til 


Sjøbua i Nesherad;- Gunhild, gift: tl 
Meaas. 
Daa Lavrans Sørnson hadde Øvland, 


var det, her vart ,fillepæning" i lande. Han 
hadde ein gild hest, og no laut det likso 
mange av dessa fillepengane til bitala den, 
som det fyrr laut til løyse heile Øvland. 
Naar han var ute aa køyrde. med denna 
gampen sin, so sa han for moro: ,Naa 
kjøyrer eg mæ heile Øvlan' !* 

Lavrans og Ragnhild hadde ikkje bonn; 
men dei tok til seg kvar sin sut, syster- 
sønine til Ragnhild, og dei skulde erve dei. 
Den eine heitte Knut og var son til Olav 
og Gunhild Sønstveiten; den andre heitte 
Kjetil og var son til Kjetil og Anne Gra- 
valid. Millom dei tvo vart so Øvland deila. 
Kjetil vart gift med Tone Gardvik, ho 
som au var trulova med Tov To, so som 
fyrr er fortalt. Knut vart giftmed Kjersti 
Gutormsdotter Nes. Ei onnor dot- 
ter til Gutorm Nes vart gift med Knut Bak- 
ken i Nordbygdi i Selgjord, frenden sin. 


Den andre Gunhild'i, dotter til Hallvor 
Haraldson Utgarden, vart gift med Aslak 
Jørnson Østenaa i Kvitseid. Dei 
hacde tvo bonn, Jørn og Ædel. Ædel 
vart gift med Hans Rue, son til den 
kjende felemakaren Karl Rue. Jørn gifte 
seg fysst med Sussanna Kristoffers- 
dotter Blom (Neset) i Kvitseid, syster 
til stortingsmannen og bygdediktaren Ole 
Blom. Andre venda vart han gift med Æg e- 
leiv Taraldsdotter Lundevald: 
dei hadde 10 bonn. 

Aslak Østenaa vart enkjemann og gifte 
seg uppatt med Hilleborg Gunleiks- 
dotter Heggtveit, ho som fyrr hadde 
vori trulova med Wille. Paa Østenaa laag 

au mange brev etter Hilleborg, som ho 
hadde fengi fraa honom. Aslak var stutt- 
halt: han braut foten av seg paa ei upp- 
gangssag. Han hadde desse systskini: Aase, 
gift med Svein Utgarden; Aaste, gift med 
Andres Telnes; Marte, gift med Bjørn Djuve ; 
Dordi, gift med Hans Gunnarson Fjaage- 
sund, Kvitseid (foreldri til Mandus og Mik- 
kel Tveit, Aase Tjone og Dordi Teigen); 
Anne, gift med Olav Grjotnes (ell. Bergstaa), 
som var halvmaaneblaasar og veteran fraa 
1814. 


Andre son til Hallvor Haraldson Ut- 
garden var Jørn Uppebøen. Inge- 
bjørg, fysste kona hans, hadde komi fraa 
Kosi. Han gifte seg uppatt, etter han var 
mykje gamall, med Anne Godlid. Ho 
var syster til Kjersti Østveiten, Knut Øv- 
land o. fl. og dotter til Olav og Gunhild 
Sønsttveiten. Anne er vel den beste even- 
tyr- og sogeforteljar, som hev vori kjend i 
Telemarki, ja kannhende i heile Norig i si 
tid. Ho hadde eit minne, som var eit un- 
der for alle. Magnus B. Landstad skreiv 
upp mange folkevisur etter ho; ho var hjaa'n 
i vikuvis i prestegarden med'n var i Sel- 
gjord. Og hjaa Olea Criiger paa Hegnin 
var ho mykje og sa fram visur og fortalde. 

Jørgen Moe var au til Anne og fekk 

mange eventyr. Men det vart likevæl so 
altfor lite, dei rakk skrive upp etter henne, 
dei hadde maattja sitii i mange aar, um dei 
skulde fengi alt. Eingong kom Jørgen Moe 
til Godlid og vilde faa Anne til fortelja 
eventyr for seg. Men det var i slaattonni, 
og ho hadde mykje høy ute og hadde ikkje 
tid til sitja remse for honom. Daa fann 
Moe seg ei rive og til aa raka isaman høy 
aa bera inn i løda og liksom skiftearbeidde 
med ho soleis. Daa høye var inne, bar det 
til med eventyr. 

Anne var so fælt ljot aa usjaaleg. 
Haare hennar var grovt og stridt og stod 
som ei hestemann fraa panna og bakyvi til 
nakken, og so gjekk ho stødt mest tvikro- 
kut med etm stutt kjepp i handi. 


Jørn og Anne hadde ei dotter, som 
heitte Ingebjørg, og ho var mor til den 
kjende eventyrforteljaren Olav Sondre- 
son Tjønnstaul. Han hadde gjengi i 
skule hjaa bestemori og Kjersti Østtveiten. 

Jørn Uppebøen likna paa dei andre 
Utgardskarane, stor og sterk og ei slaast- 
kjempe. Han hadde slik reil og sleng med 
kroppen og armane, naar han gjekk. 


Med fysste kona si hadde han mange 
bonn: Hallvor (Uppebøen), Aslaug 
(Flathus)) Gunhild (Fjostuft, Svein 

(Moen), Ædel (Kalvemoen) og Aaste 


(Dalstykke). 


Kristoffer, andr> sonen til Jørund 
Djuve, fekk Djuve i arv og budde der. Han 
hadde 6 bonn: Bjønn (Djuve) Gun- 
leik (Rue), Jørn (Bjørge), Tor (Bjørge), 
Ingebjørg (Øvland) og Hilleborg 
(Nes). 

Bjønn ervde Djuve og vart gift med 
Marte Jørnsdotter Østenaa. Han 
var lensmann i Selgjord fraa ikring 1780 til 
1791. Tinge vart haldi paa Djuve daa. 
Stogo var tvihøg; nedunder var tvo store 
rom med ein gong imellom, og i eitt av dei 
var tingmøti. 

Bjønn hadde ikkje noko godt ord mil- 
lom folk, han var vrang og ugreil. Gran- 
nane hans var rædd'n, for han vreid og 
krangla um deildine stødt, og det vart ymita 
um, at han hadde flutt deildir au. Rolvs- 
hus heitte ein plass, som retteleg høyrde 
til Loftsgarden, men Bjønn fekk narra hus- 
mannen til bitala rettugheiti til Djuve i 3 
aar og fekk soleis hevderett paa plassen og 
vreid'n til seg. 

Mannen paa Nord-Rue var so rædd 
Bjønn, at han bytte skog med Sondre Sud- 
Rue, so han slapp aa deilde med Djuve. 

Talleiv-stoul og Skrøyva høyrde i den 

id til Djuve, og um vaaren dreiv dei kre- 
turi uppi beite der og gjætte og so heimatt, 
naar dei skulde mjølkast. Men detta var 
tein urimeleg lang veg, og so bad Bjønn 
mannen paa Rue, um han fekk lov til 
mjølke kreturi sine paa ei fin flöt ovanfyre 
husi paa Rue, so han slapp drive dei radt 
til Djuve, og det fekk'n lov til baade det 
aare og aare etter. Men tridje aare sende 
han berre bod til Sondre Rue og bad'n møte 
seg burtpaa denna mjølkeflöti, for no var ho 
hevda og hans, meinte han, og so vilde han 
gjerde traa der og tala med Russmannen 
um gjerdingi, og han lova møte. Daa ka- 
rane raakast tvo eine der paa flöti, so treiv 
Sondre tak i Bjønn og banka'n upp so 
lengi han trudde seg til, so han vart mest 
helsetekin, og det var berre sovidt, han 
krok heimatt. ,Naa hev me dela jære!* 
sa Sondre. Sea vaaga han seg aldri til 
krangle med honom. 

Paa hi sida av Bygdaraai innmed Russ- 
staulen no er, der vilde au Bijønn eta seg 
inn paa Rue. Eingong stod der ei fæl 
strid. Det var um sumaren i slaatten. -Tid- 
leg um morgonen var Bjønn ute og hadde 
mange karar med seg og klemde so til sjuge 
og slaa paa ei remse, som høyrde Rue til. 
Dei bruka tynnsieljaa i den tidi, og so hadde 
dei so løgje lav med di, dei sjuga so stødt, 

naar dei slo, og beit tennane saman so dei 
var! saartente — helst i seig og steinut slaatt. 
Væ! Djuvskarane hadde byrja, kom Russ- 
mannen au med mange slaattekarar. Daa 
var: det trættur og leven og slagsmaal halve 
dag >n. | | 

Kristian Flatin tende paa Djuve i 4 
aar : men han vilde ikkje rose tenesti. Han 
for: de, 2t Bjønn jamvæl deila kaldgraut- 
bitane til kvar av folki sine. 

Marte, kona til Bjønn, var so rar stødt, 
ho var kje fullnan vitug. Eingong um vet- 
teren i gruvelegt fælt vér reid ho til Venaas 
med baansølsgraut. So spurde dei ho, um det 
ikkje var fælt aa koma fram i slikt vér. 

,Aa, ein fær saa mangt i nou'i sterte !* 
svara ho. 

Sea vart detta til ei herme i bygdi. 

Stundom bad ho saman dei rikaste og 
gildaste kjerringane i bygdi, og naar dei so 
kom, so sat ho berre aa stirde paa dei og 
gjorde dei kje tilgode med noko slag. 

, Hev de ikkje noko mæ dekkaan sjave, 
saa hev a visst ikkje eg noko fe dekkaan!" 
sa ho. 

Slike lag kalla ho ,franskbesøk”. 

Kaffien tok so smaatt til koma i bruk 

Selgjord paa den tid, men det var berre 
hjaa dei rikaste og  rl kjerringane. Og 


naar det skulde vera regtig grumt, so kom 

dei saman til kaffilag. Dessa konune vart 
kalla ,kaffekjeringar", og det var noko 
stort det. 

Ein paaskedag var Marte eismall heime; 
dei andre var i kyrkja. Daa hadde det komi 
varme-laust og den gamle tingstogo brann 
upp. Bjønnehunden til gamle Hallvor Aa- 
dalen var den fysste, som varsla um varmen. 
Hallvor tok daa ut og Høye Loftsgarden 
kom au. Men der fanst korkje stige eller 
vatn. Dei krabba paa take etter eit saga- 
bord. Varmen hadde komi fraa pipa, men 
dei kunde inginting gjera. So sette dei paa 
yvi-stoga og berga og kasta ut alt, som laust 
varder. Men so sprang dynnii laas etter dei, 
og dei maatte taka ein stor kubbestol og 
slaa sund dynni. Dei kom ut, men haar 
og skjegg hadde dei svidd av seg. Daa 
folki kom paa heimvegen fraa kyrkja, vart 
dei var røyken og slo paa hestane, og reid 
mest dei orka, men kom. forseint. Stogo 
var nedbrunni, og Marte sprang burtyvi ein 
aaker og lo mest ho orka. 

Bjønn var kje mykje sgamall, daa han 
døydde. Marte livde mange aar etter'n, men 
vite var radt burte daa. Signe Rue kunne 
minnast ho paa det siste. Um sumaren var 
ho jamnast innestengd i lofte. Daa sat ho 
nnmed handreve og smaaropa heile dagane. 
| ,Bjønn! Bjønn!" sa ho. 


He uke 


Bjønn og Marte hadde 3 bonn: Kri- 
stoffer (Djuve), Margit Loftsgarden og 
Kari (Triset, Laardal). 


Kristoffer fekk Djuve i arv. Han 


slo seg fberre paa'drykk og vanrök garden 
og kom i stor skuld. Men han døydde ung. 
Han hadde lagt seg til sova nedi gjorde, i 
Plomedølen, og daa fanga han sjukdomen 
og livde berre ei liti tid. 

Kona hans heitte Jørunn og var dotter 
til Kjetil Kolltveit. Ho var ei fynde kjer- 
ring. Etter Kristoffer døydde, styrde ho og 
stelde so godt, at garden snart kom i god 
stand att, og ho bitala mykje paa gjeldi, 
som mannen hadde dregi innpaa. Nokre 
aar sette ho garden burt til brukings au, 
og daa budde ho sjølv paa Sleggjemoen, 
plass under Djuve. Jørunn var eit hause- 
ting til arbeid baade ute og inne. Ho var 
So grusmeleg paa lage, men hadde eit godt 
vit og hjartelag. 

Ho og Kristoffer hadde ein son, som 
heitte Bjønn. Han vart gift med Ber- 
vitfjørnsdotter Midbøén Bern 
fekk stor arv fraa Midbøen, men var So 
klenhelsa, at ho lite kunde arbeide. Jørunn 
var framifraa god mot sonarkona si. Naar 
nokon turra, at ho gjorde sø lite, so svara 
Jørunn: =,Derfe hev sme'n téngar, saa 'n 
ikkje skaa brenne sine héndar|" 


up 


Bjønn kom noko paa avveg, 50 'n 
selde garden og reiste til Amerika. Mor 
hans fylgde au med. Dei busette seg i 
Minnesota og kalla garden sin der Djuve. 


Margit Bjønnsdotter Djuve 
vart gift med Høye Loftsgarden, son 
til gamle Eivind Mannheim og andre kona 
hans, Kjersti, komi fraa Nes. Høye tende 
lengi paa Øvland hjaa Kjetil og Ingebjørg, 
som var syster til Bjønn Djuve. Han var 
ein høg og ramaleg kar og bruka altid den 
gamle bunaden: høg hatt, kvit kufte og vid- 
buksur. Og so var han so framifraa baa- 
negod, Høye; alle bonni so kjende dei 'n 
og gledde seg, naar han kom, for uppi den 
høge hattekollen hadde han stødt inntulla 
store lange klumpar med brunt sukker, som 
han gav dei, kvar han raaka dei. 

Marøoit var ei gjæv kone, og So still- 
farande stødt. Dei fortel, ho stod utmed 
stoguveggen ein dag, og best det var, kom 
det ein orm dettande av take og ned paa 
oksli hennar. Ho vart ille ved med det 
same og sa, det varsla noko vondt. Og so 
var det au. Det var ikkje so lengi etter, 
fyrr ho spurde noko fælt illt, som gav ho 
hjartesut. 


Gunleik, andre son til Kristoffer 

Djuve, var gift til Rue i Nordbygdi 
(Selgjord) med dotteri der, ei som heitte 
Gunhild, syster til Kvit-Anne paa Klom- 
set, kona til Bufar-Svein, og til Lavrans 
Sveinson Grave. 


"/10—1797 er Gunleik Rue og Gun- 


hild i baanedaap paa Grave og er daa fad- 
derar; likeins ”*;—1800 og */,,—1805. 

Gunleik planta ein gild eplehage paa 
Ruc. Ein stor ovgild apal, som enno stend 
i tune paa Sud-Rue, hev han ala upp. Dei 
fortel, han fann han uti Hegsenes-urdine 
og bar 'n heim og planta ”n. Daa ”n var i 
brage denna apalen, bar han sode 7 tunnur 
eple. 

Gunleik døydde kring 1838. 

Gunhild livde i mange aar etter man. 
nen sin, men ho vart so halvtullut og rar, 
siste aari ho livde. Um sumaren gjekk ho 
aa tusla eismall i skog og mark. Eingong 
hadde ho vingla seg ratt upp til Tjønnstaul, 
ei sæter høgt uppaa fjølle; der sat syster 
hennar, Kvit-Anne, til støyls. | 

» Hott æ dæ du flyg etter!" sa Anne. 

,Åa, eg tenkte, eg skulde faa ein go” 
mattabite av syster, naar eg köm te "0 paa 
stoulen,* svara Gunhild. 


Nei, eg æ kje før-te slikt;"sa Anne, 
dd for maten 


l:0 var So uvitug girug og r 

So laut syster hennar gange heimatt 
den lange vegen utan mat og drikke. 

Gunleik og Gunhild hadde ei einaste 
dotter, som heitte Margit. Ho vart gift 
med Høye Minsgjord i Flatdal, og 
dei hadde 5 bonn. Høye døydde hell ung, 
og daa fekk Knut, eldste son deira, Mins- 
gjord. 

Sondre Skararud hadde kaupt Rue, 
men no tok Margit det att paa odel og bu- 
sette seg der. Attaat aatte ho Natadal i 
Flatdal. Paa Rue kosta ho upp eit gildt 
stabbur, som enno stend der. Hallvor Gun- 
narson heitte timmermannen; han var gjet- 
ords flink til timre, hadde jamvæl vori i 
Engeliand og gjengi i lære, fortalde dei. 

Gunnarson var lauskar og heldt seg 
mykje paa Øvre Klomset. Der hev han 
sett upp baade stabbure og lødo; i løduveg- 
gen der hev han jamvæl skori inn namne 
sitt. Han vart trulova med den rike Russ- 
enkja, med han timra paa huse for ho um 
sumaren. Og Margit stetterødd'n alt som 
tidast med det, at han laut timre tæglegt og 
godt, for det var daa liksom for seg sjølv, 
han arbeidde, skulde han vita. Gunnarson 
var fegin og glad, og giorde det best han 
kunde. 
| Men um hausten, daa bure var fer- 
dugt, vilde ikkje Margit vita meir av tim- 


ØRE AN 


mermannen sin. Ho slog uppatt med ”'n, 
bitala han for arbeide, og so laut han reise, 

ae lJaa ØY reiste fraa Rue, rulle 


han, at Margit maatte faa likso stor sut i 
stabbure, som ho hadde gjevi honom. Han 
fortalde det sjølv sea, at han hadde lagt seg 
i vegen for Hans Skararud ein haustkveld 
og vilde gjera av med ”'n; men den kvelden 
kom han ikkje 

Um den svikne kjærleiken sin dikta 
han ei vise. Her kjem nokre vers: 


Min ven, kann du ei minnas' den gong, eg 
kom til deg 

hvor dine øyne tindra av kjærlighet te meg. 

Daa gav du meg dit hjarta, me knytte elsk- 
hugs baand; 


men presten, 0 desværre, ha ei paålagt sin 
haand. 

Min ven, kann du ei minnas”, hver gong eg 

kom te deg, 

hvor mange glædes timar eg daa hendrev 
mæ deg. 

I nattens mulm aa taage skjønt det var frost 
og kuld, 


dei timar dei var mange, men van't dog hen i 
vid 


AA 


Nu slutter jeg min vise aa siger alt adjø, 
jeg kann eilænger skrive, min pen er bleven tør. 
Min hals er tør, min sorg er stor, min ven 

har mig forlatt. 
Gudfader uti Himmerig han gjer meg sorgen 
lett! 

Det vart laga til eit stort lag paa Rue, 
daa Margit og Hans skulde ha brudlaup. 
Dei var rike folk, og daa laut det vera eit 
gjetords lag. Det vart bryggja 2—3 tunnur 
og brennt mykje brennvin, og mange folk 
var bedi saman.  Brudlaupe stod sumaren 
1848. 

Daa alie folki var samla, var det ein, 
som brudgomen sakna so, og det var gran- 
nen Harald Klomset. Han var ein god ven 
av Hans og nærskyld bruri. Folk totte au, 
detta var rart, at ikkje Haraid kom. 

Etter dei hadde komi att fraa kvrkja 
sende Hans fleire bodir til Klomset etter 
Harald; men han vilde ikkje paa nokor vis, 
hadde reist til Bröten istaden, der var Lis- 
bet, syster hans, gift.  Sistpaa reiste brud- 
gomen sjølv stad og fekk daa endeleg tryg- 
la'n med seg. Daa Harald kom, var dei 
alt fulle, alle som i lage var, og no skjenk- 
te dei og austé serskilt paa honom, som 
var So seint ute, og han drakk dugeleg. 
Dei tura heile notti radt til dagen, og det 





gjekk etter maaten fint av seg. Gamle Olav 

= Jonslid (Staulen) spila. Frampaa morgon- 

sida sovna Harald, men vakna att straks 

utpaa dagen, og daa var 'n ør og vill. | 
Spilemannen sat med noko sleiveri, 

erta paa 'n og sa, at no kom dei kje til - | 

faa meir brennvin, for brudgomen og bruri 

hadde lagt seg til sova i lofte, der brenn- 

vine var, og læst dynni. Daa sinna Harald 

seg upp endaa verre, treiv kniven i handi 

og dansa baade høgt og laagtistogo, kvelv- 

de eit stort mjølkekjer so det fløymde yvi 

golve, frøste og skreik og bar seg fælt. 

Mange av gjestine hadde samla seg i lofte, 

for no var det tidi, bruri skulde skautast, 

og alle i lage skulde upp i lofte og faa skau- 

tedrammen. So ropa dei paa Harald, at 

han au skulde koma. I fullt flog og sinne 

kjen: han farande med kniven i handi upp 

troppi og inn i lofte, og i det same, brud- 

gomen rettar han ein dram, køyrer han 


kniven i kav i bringa hans. 
,Åu aa von't du stakk meg Haral | 

ropa Hans. | 
Bruri sprang til, tok n' i farge og | 
heldt yvi saare; men han bad ho sleppe | 
Seg, og daa stod blodspruten høgt paa veg- | 
gen.*) So seig ”'n baklengjest yvi ei kiste å 
| 

I 


å fa 


og var død. 


—— 








*) Bloispruten syner paa unsvenen den dag i dag 

Draapsmannen sansa kje, kva han hadde 
gjort, sprang nedatt med kniven i handi og 
innatt i stogo, dansa rundt golve nokre ven- 
dur og spende bjelkane, so det gauv. So 
reiste han heimatt og la seg til sova og 
vakna kje fyrr dugurdsmaal andre dagen, 
daa lensmann Heierdal og futen Christen- 
sen kom og vert 'n og fortalde, kva han 
hadde gjort. Sjølv hugsa han inginting. 
Han vart sett i lensmannsarresten paa Ut- 
garden. Maren Ailmannkosi var ei liti gjente 
daa. Ho var i maagskap med 'n og var 
inne lyddest til ”n. 

» Flott. seie folk om meg. naa dag 
tuva?" sa Harald. 

,Aa, di græt aa tyss vont om deg 
alle menneskje," svara ho. 

Han vart dømd til 11 aars slaveri; 
men so vald'n bodsfengsl, og daa vart tidi 
avstytt til 7 aar. 

Folki hans søkte um naadegjeving for 
han, og daa vart det gjort so, at kona hans 
skulde faa raad for det. Vilde ho hava 'n 
heimatt tøl seg, skulde han sleppe fri. Detta 
vilde ho, og so kom han att, daa han hadde 
vott burte 2—3 sør. 

Eivind Harthol raaka til vera i Skien, 
daa Harald kom der um og skulde heimatt. 
Daa hadde han eitt oraatt og eitt syart bukse- 
laar. Eivind tagde og stirde lengi paa ”'n. 


Me 


,Æ du rædd meg?" spurde Harald. 

,P'æ sikkert dæ," sa Eivind. 

,Nei, dæ vål saa," svara hin. 

Men so fortalde han, at han var kje 
nokon rymling, han var ettergjevin resti av 
straffi. Dei kom daa til fylgjast uppatt til 
Selgjord. | 

Harald var av den gamle ætti paa 
Nidgard-Klomset. Harald Sveinson Klom- 
set livde kring 1750. Han hadde 2 sønir: 
Bufar-Svein, som fyrr er nemnd, og Olav, 
gift med Maren, komi fraa Nes. Dei hadde 
3 born: Jørunn, gift med Leiduiv Meaas, og 
Harald (draapsmannen) og Lisbet som fyrr 
er nemnde. 

Dei drakk og slost og bar seg fælt 
paa Klomset, med Harald hadde det, fyre 
draape. Burti ,Badehusdalen" hadde han 
sett upp ei fillehytte; der laag dei og brende — 
brennvin, og der samla dei verste heluvane 
seg og drakk og slost:- Leidulv og Asbjørn 
Meaas og mange andre. Naar dei brende 
brennvin, var det jamnaste, dei orka kje 
vente, til dei hadde fengi reinska det, men 
drakk det raatt og vart so sjuke, dei laag 
paa kvittn gong paa gong. Anne Uppigard- 
Klomset brende au brennvin og selde til 
dei. Eingong laut ho ut med eitt ovgildt 
slavanshus i bot for brennevinssal. 

4 var gi t med mm As- 

laksdotter Meaas. Ho fortalde, at ho 
hadde lagt seg i ,draumekake", med ho var 
ung gjente, og daa drøymde ho, at ho var 
hjaa Harald Klomset og aat sure rognebær. 

Aa ja, di bler søré 06,7 sukke ho, 
daa tala um det. 

Daa Harald sat i fengsel, hadde for- 
myndarane til Kristens selt den halve luten 
i Klomset,*) som han aatte. og kaupt att 
det millomare av dei nedre Sandlandgar- 
dane i Brunkeberg. Dit flutte ho daa med 
bonni sine, og dit kom Harald au og skulde 
faa liva saman med dei. Men han var eit 


skarveting og ei ukjure i heimen, som nan 
hadde vori. Det var mest ikkje raad for 
kone og bonn aa vera ihopned'n. 50 reisie 


han til Dagne Heggtveit, lensmannsenkja, 
og tende hjaa henne nokre aar.  Dei-hadde 
eit filleord paa seg dei tvo. 

Kristens døydde paa Sandland, og daa 
reiste bonni til Amerika, og ei tid etter strauk 
Harald au. 


Harald fortalde, at ,Den vise fenta" 
paa Kongsberg mange aar fyriaat hadde 
sagt'n, at han skulde koma i mannefall — 
han hadde vori inne til ho eingong, han 





*) Futen Christensen hadde fyrr kaupt den andre 
halve luten, og no kaupt”'n den aat Harald au — 
oz slo dei saman til ein gard att. 

hadde vori paa Kongsbergmarknaden. Han 
vilde bli naudtrygla til eit lag, og daa han 
klædde seg, skulde han koma til draga baae . 
sokkane paa ein fot, hadde ho sagt; det 
kunde han ha til merke. Daa han klædde 
seg um morgonen og skulde til brudlaupe 
paa Rue, so kom han til ha baae sokkane 
paa ein fot; difor raaddest han so tvert av 
og sette seg fyre aa ikkje koma der. 

Kristoffer Djuve hadde 2 sønir til: 
Jørn, som fekk Bjørge og Tor, som fekk 
Tvingelid. Men so makaskifte dei gardar 
desse. 2 brørane. Det hadde ség so, åt 
Jørn kom so i skuld paa Bjørge; men 
Tvingelid. var kje so høgt i pris. Difor 
fekk han so mange pengar i millomlag, at 
han vart sitjande skuldefri paa Tvingelid. 
Men han kom aldri til aa unast der. 


Jørn hadde mange bonn. Av dei kann 
eg nemne: Kristoffer (Tvingelid): 
Gunnar (To), gift med Ædel Tovsdotter 
To; Kjetil (budde paa Fjostuft); Bjønn 
(budde paa Tvingelid). Fleire av dei reiste 
til Amerika. Bjønn var so fæl til aa eta: 
dei kalla han jamnast Ulle-Bjønn. Eingong 
paa Øvland la dei yvi, at han og Eivind Nord- 
garden skulde kappspringe. Men fysst skulde 
Bjønn vera med Kjetil Øvland inn i stogo 
og faa seg mat. Kjetil pe til eit fullt 


at pe 


mjølketrog med rjomesoll, og hin smurde 
det i seg. Etterpaa sette han fram kjøt og 
spad og so mylju, og Bjønn aat so ein maatte 
bli rædd. So skulde karane ut og springe. 
Eivind sette avstad, mest han orka, og hin 
det same. Men det vart ikkje lang stubben, 
Bjønn kom, fyrr han stupa, og daa stod det 
spruten fraa'n baade bak og framme. 

Tor, som kom til bu paa Bjørge (fødd 
1755, død 1834), var gift med ei, som heit- 
te Anlaug. Det kom 3 systrar fraa Fyris- 
dal til presten Solner*) i Selgjord aa tene. 
Dei var (so makalaus fine dessa gjentune, 
og ei av dei var Anlaug Bjørge.**) Tor 
hadde mange bonn, log ætti hans sit enno 
påa Pjørse-gardane. 


Ei av døtrane til Kristoffer Djuve 
heitte Hilleborg og var gift med An- 
dres Ytre Nes i Selgjord. Andres var 
son til Gunleik Nes, som hadde komi fraa 
Verpe i Bø og var av Hønsebruane. Gunleik 
kaupte Nes av kaupmann Nils Simonsen for 
700 riksd. Sea stemner Nils Simonsen paa 








*) Presten Nikolai Solner var i Selgjord fraa 1801 
fil han døydde 1810. Han ligg ved Selgjord kyr- 
kje; gravi hans er beint ut for songhusdynni. 
Den andre av desse systrane heitte Tora, gift 
med Olav: Reinstaul ; den tredje var Sigrid, som 
vart gift med Olav Haugje. 

odel og vil taka att garden (kring 1777). Det 
bli sak av, som gjeng alt til overhofretten 
og ender med, at Simonsen tapar. Gunleik 
var gift med Torbjørg, syster til Høye Mann- 
heim. Ho døydde so tvert, Torbjørg. Ein 
sundag, ho var til kyrkja, ho var gamall 
daa og Hilleborg Nes gjekk og leidde ho, 
seig ho død, med same ho steig paa kyr- 
kjehella. 

Attaat Andres hadde Gunleik ein son, 
som heitte Gutorm. Han kaupte Bringa 
i Manndal og budde der. Han var ein ord- 
gjetin kjempekar. Eingong i Skien tukta 
han ei storkjempe, som heitte Lagjeson. 

, Dei talar om goe karar, men Gutorm 
Bringa, dæ æ kar dæ!" hermer dei etter 
honom. | 

Eingong reiste Gutorm eins ærend radt 
til Tinn og vilde prøve eit tak med Øystein 
Hanssen Ingolvsland, ei namnspurd kjempe. 
Han kom fram til Øvland, der Øystein 
budde. 

» Hosse kokar de grauten her i Grau- 
tedal'n daa?" spurde han; laut brjote seg 
med noko, veit du. 

»Åa, me kokar grautin i veistaveir, 0 
So rører me nei hesteræ o let Gutorm 
Bringa sleike tvaaro !" svara Øystein. 

Men daa var det ikkje rett lengi, fyrr 
karane rauk ihop, og slost paa liv og død. 

Det gjekk hardt paa Gutorm; ban fann visst 
vyvimannen sin den venda. 

Andres, bror til Gutorm, var dugeleg 
sterk han au. Han og Hilleborg hadde 2 
gutar, Gunleik og Kristoffer. | 


Ei onnor dotter til Kristoffer Djuve 
var Ingebjørg, som vart gift med Kjetil 
Høyeson Øvland 1779. Paa Øvland 
finst enno eit kjærleiksbrev fraa Kjetil til 
Ingebjørg, skrivi nyaarsdagen 1778; det er 
mest berre um gudelege ting, 

Kjetil kaupte Øvland kring 1770. Far 
hans heitte Høye Eivindson og budde paa 
Natadal i Flatdal. Um honom segjer Wille 
i »Beskrivelse over Siljord*, at han ,var 
den første og maaske bedste jordyrker i 
hele sognet. Han var født og opdragen 
medens den tykke vankundighed beherskede 
Thelemarken, og dog besad han en udstrakt 
kundskap i religion, skrev en smuk haand 
og var ikke ueffen i simpel poesi. At gjøre 
godt, understøtte de trængende og lede de 
vildfarende, var altid hans kjæreste forret- 
ning, i hvilket med mere han viste sig i 
verden som en Stor menneskeven”. 

Wille skriv same stad um Kjetil Øv- 
land au og rosar honom: ,Den brave, vit- - 
tige og driftige rodemester*. Han var ein 
Æyrigongsmann til arbeide fram vegine-i 

bygdi. ,Uagted al den haanhed, de taabe- 
kige indbyggere havde paaført ham og den 
hinder, som mænd udenfor bondestanden. 
der skulde besidde bedre tænkemaade, har 
stræbet at lægge ham i veien, har han dog 
foragted alle hindringer og til det alminde- 
liges vel faret fort med dette sit rosværdige 
arbeide, der stedse vil geraade ham til ære. 
da man med tiden vil komme til at kjøre 
med vogn, der man tilforn neppe kunde 
reise med løs hest*. 


Kjetil og "Ingebjørg hadde ein son, som 
heitte Høye (fødd 1782, død 1875). Han 
fekk Øvland etter far sin og vart fysst gift 
med ei, som heitte Gro, dotter til Eivind 
Sundbø i Flatdal, son til lensmannen Stei- 
nar E. Skeie. Gro døydde straks og Høye 
gifte seg uppatt tvo vendur. Han var ung 
I hugen mest all sin dag. Sogo var han 
glad i; etter han var mykje gamall, kunde 
han stande uti koven i timevis og lesa + 
Heimskringla utan brillur. 

Daa prins Oscar var i Selgjord i 1869. 
tok han inn paa Lomodden hjaa Grønn. 
Der var stor stas" daa, og hundretall med 
menneskje samla, som skulde bisne paa. 
prinsen. Daa møtte gamle Høye au fram. 
Men nett daa"ivar prinsefylgje inne. Høye: 
stod kje lengi aa leipte, han strauk beint inn 

til prinsen, helsa paa'n og rødde med'n ei 
stund paa gamall god nordmann vis, Og 80 
rusla han heimatt. 

Han var valmann i mange aar og for- 
likskommissær, og so var han settelsmann 
i staden for lensmann Steinar Hegotveit. 

Høye hadde tvo sønir: Kjetil (fødd 
1814, død 1899), var sift med Maren Jørns- 
dotter Midbøen og budde paa Øvland. Han 
var ein dugande mann og var med i bygde- 
styre i mangfalduge aar. 

Andre son til Høye var Eiviu:d 
Nordgarden, gift med Hilleborg Gunleixs- 
dotter Nes. Han au var sers dugande 
mann, og snild og hjelpsam stødt. 


Som fyrr er nemnt hadde lensmann 
Jørund Djuve ei dotter, som heitte Jørunn. 
Ho vartgift med Eivind Lavransson 
Nes, son til Lavrans Gutormsen Midbøen 
og kona hans Kjersti Sørnsdotter, som hadde 
komi fraa Minsgjord. Lavrans var lensmann * 
i Selgjord fraa 1729 til 1734 og døydde 
kring 1742. Noko etter kaupte enkja Nes 
av Løvenskjold. 

Lavrans og Kjersti hadde tvo sønir: 
Gutorm, som fekk farsgarden Midbøen i 
1753; Eivind, som fekk Nes i 1763. 

Eivind Nes var kje so kræsen um 
matstelle, fortel dei. Um hausten, naar han 

var matsloppin, fyrr han fekk trekst, so gjekk 
han paa aakeren og tok med seg 2—3 
konnband under armen og strauk so burt 
til Flathus, der hadde han ei kvenn. So 
sette han bandi heile og haldne nedi kvenn-- 
auga og mol dei til bendilen, og so heimatt 
med mjøle og koka graut for seg ogfolki sine. 

Eivind hadde mange bonn: Gutorm 
(Nes), gift med ei gjente fraa Numedal 
heitte Margit; Søren (Øvland), gift med 
Gunhild Utgarden; Lavrans (Lomodden), 
han fekk Lomodden i arvelut fraa Nes: 
Jørn (Bakken); Tykje (Harthol); Maren 
gift med Olav Klomset; Kjersti (Groven) 
gift med Eivind Mannheim; Hilleborg, 
gift med Kjetil Kolltveit. 


Tykje fekk Tveiten i arv. Han var 
gift med ei, som heitte Ingebjørg, komi 
fraa Blengsdalen i Flatdal. Ho var so gjet- 
ords fager, men døydde ung. Daa Tykje 
vart enkjemann, so selde han Tveiten og sat 
med pengane. Dette raaka nett i den tidi, 
daa pengane gjekk so ned. Daa vart han 
ein arm mann og kom seg aldri uppatt. 
Etter den tid budde han hjaa bror sin, 
Gutorm Nes, nokre aar; men seinstpaa var 
det bygdi, som laut føde han. Han døydde 
paa Ringen. 

Tykje hadde ein son, som heitte T o s-- 

gtein, Han kaupte Harihol Og budde 


der. Kona hans heitte Anne og var komå 
fraa Hørte i Bø. Ho tende lengi i preste- 
garden hjaa provsten Caurin. Ei syster til 
ho heite Lisbet, gift med Olav Hallen; dei 
budde paa Stigarvoll. 


Hilleborg vart gift med frenden 
sin, Kjetil Kolltveit, som fyrr er sagt, 
son til Gutorm Midbøen. Han kaupte Koll- 
tveit i 1784 paa tvangsauksjon etter Gunnar 
Øysteinson for 1000 riksd. Men han hadde 
lite og inkje aa leggje i garden. 

»Eg skolv under kufta, daa eg fekk 
teslagje paa Kolltveit", sa'n sea. 

Men det var kje so lengi, fyrr han bi- 
tala skuldi si, og seinstpaa aatte han tri 
gilde gardar attaat Kolltveit. 

Gunnar, som aatte Kolltveit fyrr, var 
son til Øystein Gjelstad. Men han drakk 
og sumla, so han laut fraa garden og laut 
paa legd, baade han og kona hans, Valborg. 

1737 er lensmann Christen Hanssen 
Paus, Svein Haugeland og Hallvor Laupe- 
dalen paa Gjelstad hjaa Øysiein og skal 
halde ekskusjon for ,velædle og velbyrdige 
herr. Cammer-Raad Hans Kierulf* for 9266 
dalar. Øystein gav utlegg i Kolltveit, som 
han au aatte. Retten reiste daa dit — — 
»0g forfandt den (garden) udi god stand af 

ager og eng, Skaugen næsten udhuggen. 
Husene derpaa bestod af en stue, som var 
en gammel røgsiue tægdt med jord og spon, 
en lade med laave, et fehus til 10 klavenød, 
en hestestald og en stolpebode, alle gamle, 
dog saavidt brugelige, tægdt med endel Sta- 
vedspon, og endelig var paa gaarden op- 
bygt en liden udslit kværen at male paa til 
husfornødenhed*. 

Kjetil og Hilleborg hadde 8 bonn: 
Knut fekk Kolltveit (1830); han vart ikkje 
gilt og døydde ung; garden gav han Sørn, 
bror sin. 

Sørn hadde ellest fengi Loftsgarden i 
Selgjord i farsarv. Han var gift med Gun- 
laug, dotter til Jorund J. Gjelstad. Ho var 
So lesp, det var mange ord, ho hadde vondt 
med aa segja. Dei reiste til Amerika. 

Lavrans fekk Tytegrav i Brunkeberg. 
Han var gift med Gunhild, dotter til Olav 
Asbjønnson Fleinsborg. Det gjekk radt ut 
med honom, og daa kom han til ein plass 
under Raudberg, som heitte Olavskos, som 
bror hans, Eivind aatte. Lavrans og Gun- 
hild hadde tri sønir: Olav, Kjetil og Lav- 
rans. Kjetil kom seg godt upp og vart ei- 
gar av Raudberg etter farbror sin, Eivind, 
som det gjekk ut med. 

Eivind fekk Raudberg i arv. Han var 
gift med Kari, dotter til Tov og Guro Skjervees 

Men det gjekk, som Sagt, ut med'n. Dei 
hadde fleire bonn. Eitt av dei heitte Kje- 
til. Han vart gift med Aslaug Gregarsdot- 
ter Haithol og reiste med huslyden sin til 
Amerika. 
Gutorm fekk Sudbø i Morgedal i 
arv; men det gjekk ut med honom au. 
Kristian var tullut. | 
Jørunn vart, som fyrr nemnt, gift 
med Kristoffer Bjønnson Djuve. 
Ingebjørg vart gift Utabjaa i Brun- 
keberg; den ætti stod seg godt. 


Gutorm Eivindson Nes fekk 
iarsgarden Nes i 1787. Kona hans heitte 
Margit Olsdotter og hadde upphave 
sitt fraa Numedal. Foreldri hennar, Olav 
og Turi, flutte fraa Numedal til Kongsberg. 
Der kom Margit i tenest hjaa prokurator J. 
W. Heck. Eit bil etter flutte han til Sel- 
gjord og dreiv noko som sakførar og noko 
som gastgjevar og landkræmar, og Margit 
fylgde med. Heck budde paa Moen, granne- 
garden til Nes, og soleis vart ho og Gutorm 
kjende. 

Paa Moen var i den tid ein tvihøg 
bygning med italiender-tak. Der var fire 
rom baade i fysste og andre høgdi. Gar- 
den var i lang tid frametter kalla Hekk- 
Moen etter Heck, 

Gutorm og Margit Nes hadde mange 
bonn. 

Eivind heitte eldste sonen (fødd 
1804); han fekk Nes 1830. Daa han var 
ikring 18 aar gamall, reiste han til Kongs- 
berg og skulde hente arven til mor si; det 
var 18 riksd. Paa heimvegen laut Per, mor- 
bror hans, fylgje han framum Jønngruva, 
den faarlegaste stelle paa Medheidi. Der 
laag det jamnan røvarar og fæle folk aa 
lura. Han fortalde, han raaka so mange 
paa heidi, som kom med store sylvklumpar 
og baud fram for billeg pris. Dei hadde 
stoli sylve i Kongsberg-gruvune. Men det 
var stor straff aa kaupe slikt tjuvegods, og 
Eivind vaaga kje kaupe noko av det. Han 
var fysst gift med Bergit, dotter til Bjønn 
Kjetilson Klomset; sea med systerdotter til 
fysste kona si, Guro, dotter til Kari og 
Anders Brekke i Morgedal. 

Eivind hadde 5 gjentur, men ingin 
gutar, som voks upp. 


Lavrans Eivindson Nes 
som sagt, Lomodden i arv. Han budde der 
eit bil, men det gjekk reint ut med'n paa 
slutten. Kona hans heitte Lisbet. Dei 
hadde tri søner: Kristian, Kristoffer 
og Sørn. 

Kristian fekk eit rudningslende un- 

der Prestegaarden av provsten Caurin og 
rudde upp Flatin og budde der. Kona hans 
heitte Gunhild. 

Kristoffer budde paa Vaarbulid i 
Nordbygdi (Selgjord) og var gift med Tor- 
bjørg, dotter til Olav Asbjønnson Fleinsborg. 
Dei hadde ei dotter, Lisbet, som vart gift 
med Leiv Sandsdalen, spilemannen. 

Sørn budde paa Bringsaas. Kona 
hans heitte Guro. Ho var eingong hjaa 
skrivar Juell paa Bjørge og vaska klæde. 
Daa kom skrivaren etter ho til bekken og 
romla og var vond for noko. Men Guro 
vart likso vond og tok bankartree og banka 
paa'n med, so han laut taka foten fatt. 
Detta var kring 1830, og skrivaren skreiv 
sjølv um det i eitt av bladi, som gjekk i 
den tidi. 

Sørn var timmermann. Sumaren 1833 
skal han etter skrivin kontrakt med Olav 
Leivson Allmannkosi setja upp eit fjos paa 
plassen Haugstaul. Fjose skulde vera 7 
aln langt og 8 aln breidt med rom til 4 baa- 
Sar paa ei side og ein saudegarde paa hi. 
Bitalingi var 5 tunnur jordeple og ei halv 
tunne, naar arbeide var ferdugt til hausten. 

Sørn hadde ei dotter, som heitte Lis- 
bet. Ho var ugift, budde paa Bringsaas og 
var skreddar. 

Jørn Lavransoe Nes Fom 6 
Bakken i Nordbyggi (Selgjord). Han hadde 
fange, og so var det ein dag, han gjette 
kreturi nede paa Bakke-Flatine, han fekk ei 
rid og stupa med andlite ned i eit bekkje- 
sikkel. Der fann dei'n døyd; han hadde 
drukna. Det heittest, at Den vise fenta* 
paa Kongsberg mange aar fyreaat hadde 
spaatt'n, at han skulde blive. 

Jørn hadde 2 sønir og 3 døttrar: K nu E 
Krisen Hillebore. Saave og 
Jørunn. 

Knut fekk Bakken i arvelut og budde 
der. Han vart gift med frenden sin Jørunn 
Gutormsdotter Nes. 

Knut var ein stor styving baade i rø- 
dur og lag, og her er mange løgne hermur 
og remsur ettern. Eingong aatte han ein 
hest saman med Andres Meaas (Bakkane); 
men dei kunde ikkje semjast um”n paa no- 
kor vis, trætte og braaka stødt. So ein 
dag segjer Knut, at det skal vera slutt med 
ugreida, og kjem med ei øks: 

»Naa slær eg ihæl mi hæl"ti i hesten, 
saa kann du 'jera, dæ du vi" mæ di!* 

Daa laut Andres gjeva godt og gjeva'n 
utløysing i hesten. 

Eingong hadde dei ein graa saud paa 
Bakken, som var so urimeleg snak etter 
broddaakeren um vaaren; det var kje raad 

for hjuringen aa faa passa'n. Knut vart 
harm for detta. og ein dag vilde han pjæte 
Sjølv. Tok so byrsa og la seg attmed. 
Best det er, der kjem Graasaud snikjande 
og legg beint paa aakeren. 

» Giv akt, Graasou, idag 'jæter eg sjav!* 
ropa Knut. 

Men sauden dreiv berre paa 1 brodden 
han. Daa small det, Og Graasaud laa der 
daud som ei sill. 

Eingong var det ein fæl flaum, so 
Bygdaraai gjekk landfull, Paa Bakke-eigune 
var det ei gild bru, som høyrde garden til : 
men no saag det spelegt ut, at flaumen vilde 
taka ho. Knut og Jørunn stod jamsides 
aai Og saag paa. Daa rykte det fælt i ho. 

»Løva, løva, Joraann!* ropa Knut. 
Løva fire kast brou" te kjørkja, saa ikkje 
broi skaa reise |* 

Ja, 16 gjorde, som han sa. Men det 
braut og rykte verre og verre i brui, so ho 
var fljoteferdug i kvar stundi. 

yLegg paa ett kast te, Joraann! Løva 
fort hella reiser 'o|* 

Og ho so gjorde: men i det same 
strauk brui. 

» Nei sjaa den tæva! Ho reiser a ho, 
likevæl !" ropa Knut daa. 

Kristian, andre son til Jørn Bak- 
ken, ervde Kasland. Fivind Lavransen Nes 


aatte baade Bakken og Kasland. Fyrr son 
hans fekk gardane, so dreiv han dei som 
underbruk under Nes. Dei fortel, at paa 
Bakken stod ein ovlæte stor askestuve, og 
der heldt gardvoren til, ein tussekall, 
som vara garden fraa ulukkur og alt vondt. 
Naar Nes-folki var ferduge med onni og 
skulde heimatt og var komi ein stubb paa 
vegen, laut dei altid hugse paa snu seg og 
sjaa attende paa stuven og helse vyrdsleg 
paa'n, so tussen skulde vera i godlag. 

Kristian Kasland var gift med frenden 
sin, Asgjerd, dotter til Eivind Mannheim 
og Kjersti Nes. Dei hadde tri døtrar: 

Saave, gift med Tor Lavransson 
Meaas, som buade paa Myri (eller Brekka- 
haugen). | 

Hilleborg, gift med Svein Hestsko- 
dike, son til Jørund Gunleiksen Heggtveit; 
seinstpaa budde dei Brekka. 

Jørunn, gitt med Eivind Sandland. 


Kjersti, dotter til Eivind Lavrans- 
son Nes, vart gift med Eivind Mann- 
heim. Han var enkjemann og nærpaa 
dubbelt so gamall som Kjersti. Dei fortel, 
at han för gjenom Nestune ein pinsdag sa- 
man med mange andre kyrkjefolk. Bonni paa 
Nes sprang og leika seg uti tune. Daa gjekk 
Eivind burt og strauk ei liti gjente yvi haare. 

»Du skaa bli andre 'jiftane mitt du, 

tuva !" sa han. 
 Veslegjenta var Kjersti, kona hans vart. 

Men Eivind og Kjersti kunde ikkje 
semjast. Han var no ein fæl kropp. Paa 
slutten livde dei kvar for seg. Han hadde 
skift fraa seg til sønine sine og øydelagt det, 
han aatte, so det vart berre fatigdomen med 
honom. Seinstpaa budde han eismall i ei 
liti stogu uppi Heiddalsmo, og der døydde han. 

Kjersti ho budde paa Groven i Aas- 
heimgrendi ; ho aatte det. 

Bonni deira var: Asgjerd (Kas- 
land), Jørunn (Lid), Dordi (Sundsbarm) 
Kristian (Groven) og Høye (Lofts- 
garden). 


Maren Eivindsdott:r Nes, syster til 
Kjersti, var fyrst gift med Olav Klom- 
set. Dei hadde ein son, Harald (draaps- 
mannen), og tvo døtrar, Lisbet og Jø- 
runn, som fyrr er nemnde. Olav døydde 
ung og Maren gifte seg uppatt med ein, som 
heitte Johans, komin fraa Heiddalsmo. 
Johans budde daa paa Klomset og aatte den 
luten av garden, som Harald hadde havt. 
Daa Maren døydde tok han utløysing og 
fekk ein lut av garden, Hegnine no er. Der 
hyste han for seg, uppi gjorde noko aust 
og ned for dei gamle husi paa Sud-Rue. 


Men han drakk mykje, og eingong i fylli 
sat dei um'n, og han kom til selja Hegnine 
fil prokurator Krogsgaard for 400 dalar. Den 
nye eigaren flutte husi ned, der dei no 
stend. 

Johans vart gift att med Hilleborg, 
dotter til Jørund Gunleikson MHeggtveit: 
men det gjekk heiltupp ut med'n. Seinst- 
paa budde han i el liti stogu attmed vegen 
paa Bakke-Flatine i Nordbygdi. 

